KESÄ 2017 : Studio Shangrila\nHUOM! Kesän tunneille ilmoittaudutaan AINA MindBody-järjestelmän kautta! Ilmoittautumiset (ja mahdolliset peruutukset) tulee tehdä viimeistään 2 h ennen tunnin alkamista ja aamutunneille edellisenä iltana klo 22 mennessä. Jos olet ilmoittautunut kurssikokonaisuudelle, ei erillistä tuntikohtaista ilmoittautumista.\n(MindBody-sovelluksen saa helposti ladattua älypuhelimelle maksutta.)\nUututena aloitamme BarreMove-tunnit loppukesästä! BarreMove on liikuntakonsepti Ruostista jota treenataan myös Yhdysvalloissa, mutta toistaiseksi vielä vain muutamassa paikassa Suomessa! Barre Move joka yhdistää baletin tekniikkaa toiminalliseen liikuntaan – treenaamme kehoa kokonaisvaltaisesti sekä kaikissa suunnissa. Barre Move hakee myös inspiratiota joogan liikkeistä. Barre Moven avulla parannetaan ryhtiä ja liikkuvuutta, vahvistetaa kehoa ja antaa sinulle napakamman keskivartalon. Erityisesti nilkkojen liikkuvuus ja vahvuus saavat tämän tunnin aikana treeniä. Tunnilla tehdään tanssiliikkeitä, muttei pitkiä koreografiasarjoja. Tunti tehdään nimen mukaisesti käyttäen tankoa apuvälineenä.\nJa tokihan meillä on myös SYNKJUMPPA, gootti-bic, punkrock-a-go-go! Tunti sisältää ihan perus jumppatunnin elementit: lämmittelyn, helpon enemmän tai vähemmän tanssillisen sykkeenkohotusosion, lihaskuntoa, venyttelyä. Jos sinulla on kaksi vasenta jalkaa muista raajoista nyt puhumattakaan, ei huolta, voit silti tulla heilumaan, ei meillä lasketa, ja tehdään helppoja juttuja, ja sellaisia, että pysyy perässä. Sanomattakin selvää, että näille tunneille, niinkuin toki ja tietenkin muillekin studiomme tunneille ovat kaikki sukupuolet tervetulleita. Musiikit ovat tietenkin olennainen osa tätä kokemusta, ja soittolistoille luvataan esimerkiksi Sistersiä, Rosetta Stonea, Nine Inch Nailsia, Paradise Lostia, ja Covenantia… musatoiveita saa esittää!\nHORIZONTICALLY CHIC _FLOORWORKIN TIIVISKURSSI 2. -16.8. klo 18:00 – 19:15\nBurleskin lattiatyöskentelyn tekniikka & koreografiakurssi!\nKurssin hinta on 55€. Voit myös osallistua yksittäisille kurssikerroille (20€/kerta).\nLisäinfoa löydät täältä: HORIZONTICALLY CHIC\nPILATES INTRO 2.-23.8. klo 19:15-20:15\nIntro-tunneilla käydään läpi pilateksen peruskonseptit sekä tutustutaan aloitustason liikkeisiin rauhallisella tempolla. Intro-tunti on hyvä ensikosketus klassiseen pilatekseen ja sopii aloittelijoille tai lajia muutaman kerran kokeilleille, tai jos viimeisestä treenikerrasta on kulunut jo vähän aikaa.\nTule kokeilemaan ja huomaamaan, miten paljon voit saada omasta kehostasi irti! Joseph Pilateksen sanoin:\nKlassista pilatesta ei suositella raskaana oleville tai akuutista välilevyn pullistumasta kärsiville.\nVoit ilmoittautua kurssille sähköpostitse info@studioshangrila.fi (4krt à 55€, maksu laskulle), tai verkkokaupan kautta. Voit myös osallistua erikseen per opetuskerta (à15€, maksu studiolla); ilmoittautuminen tuolloin varausjärjestelmän kautta.\nMuita huomioitavia päivämääriä:\n23.8. Burleskitanssin introtunti 17:30 – 18:30 – erikoishinta 10€/hlö\n26.8. Shangri-La'n Superpäivä – kauden avajaiset ja näytetunnit\n28.8. Syyskausi alkaa!


huokuni: syyskuuta 2009\nSori, on ollu tosi paljo kaikkee (taitoin yhen kirjan ja lehen jajaja), ni en oo ehtiny postaa mitään. Mut täs tulee:\nViikko sitten lauantaina olin toimittajan ominaisuudessa Suutarilassa tekemässä jutun Wilson Kirwasta Vartti-lehteen. Olin iha täpinöissä, ku sain tän duunin! :D Suutarila on mulle yks rakkaimmista maailmankolkista (oon asunu siellä puolet elämästäni) ja Wilson oli eka tunnettu henkilö, jota pääsin haastettelee! :) Yhtäkään jaksoo en oo kattonu Tanssii tähtien kanssa -kaudesta, missä Wilson tanssi saati seurannu sen juoksijanuraa, mut nimenä varsin tuttu heebo.\nWilson tuli sinne Suutarilaan pitämään satutunnin. Se kiertelee ympäriämpäri pitämäs tarinatuokioita lapsille ja luennoi myös aikuisille. Se on semmonen Afrikan Marco Bjurström! :D Ihan loistava persoona!!! Me muutamat aikuiset, jotka oltiin siel Suutarilas kuuntelemas Wilsonii, nautittiin siinä missä lapsetkin! Ei suotta vuoden 2008 positiivisin suomalainen!\nWilson kerto kenialaisia tarinoita, mitä oli oppinut lapsena. Alla olevassa videossa lapset nimeää afrikkalaisia eläimiä, mitä sit W imitoi. Iha loistava tyyppi oikeesti!!! :DD\nSit ku se tilaisuus oli ohi, nii Suutarilan kirjaston henkilökunta pyys Wilsonin kahville takahuoneeseen. Ja mut pyydettiin kans!!! :D Jeeeeij!!! Siks ku oon "toimittaja" ja siks, ku se kirjastotäti, joka oli vastuussa tilaisuudesta, ni se tunnisti mut mun ala-asteajoilta. ;D Mun ala-aste on nääs samas rakennukses ku toi kirjasto ja toi sali, mis Wilson satuili, oli meiän ruokala. :)\nOon ollu kahvilla Wilson Kirwan kaa, iiiiik! :D ;) Juttelin sen kaa kaikkee siel teekupposen lomassa. Wilson näytti kännykästään kuvia sen sulosesta pojastaan, ja muutenki W oli tosi rento jäbä. :) Ja olin niin otettu, ku mä sit lähin kotiin sielt, nii Wilson ei ollu sillee "okemo" vaa katto kunnol silmiin ja kiitti ku kävin ja sillee. ^__^ Vähäks oli siistiii!!!\nklo 21.40 7 kommenttia:\nViikon luontokuva: siileröinen\nJos musta ei tän postauksen jälkeen kuulu enää mitään, nii se johtuu siitä, ett jotkut gangsterit on nitistäny mut. Oon meinaan huomenna menossa antamaan silminnäkijälausunnon poliisiasemalle yhestä pahoinpitelystä. En viitti kertoo tässä yksityiskohtaisemmin, jos vaikka tää ko. pahoinpitelijä kuuluu mun blogin lukijakuntaan ja siten laskee yks+yks. ;p Oon aika innoissani! :D Jännittävää!\nTässä välissä haluisin sanoa, ett oon ihan ÄLTSIN ylpee mun kaveristani, Agnethasta, ku se osaa tehdä niin hienoja kasvomaalauksia!!! Tutustukaa sen blogiin! Siel toivottavasti on piakkoin nähtävissä ihan törkeen mageita vanhus-naamoja! Go, Neetta, go! <3\nOltiin tänään äitin kaa käymässä mun siskon tykönä kattomas pirpanoita. Ne mokomat eivät kuulemma enää nuku päiväunia ja mä olin ihan järkyttynyt asiasta: MÄ haluun päiväunille! Miten niien durasel-pupujen tahdissa pysyy, ellei saa nukkuu välissä?! No mä sit menin yksin nukkuu sillä välin, ku tytöt katto Hain tarina -leffan. :P\nNoi on kyl ihanimmat mukulat ikinä!\nNoomi esittelee vuoden 2009 talvimuotia. Itse stailannut itsensä.\nKu Heli oli tässä taannoin Lontoossa, ni sain sieltä alla näkyvät tuliaiset. :D Olin toivonut kassia ja erikoista muovipulloa, ja sit sain viel kolme tommosta supersööttii kalaa, mitkä kuulemma oli jostain sushi-ravintolasta (vai oliko?) ja niiden sisällä oli soijaa. :D Yks niistä on korkaamaton. Munki alko tekee mieli Lontooseen!!!!\nSori nyt vaan armas isäni ja Jukka-veljeni, mut mun on AIVAN pakko jakaa tää tieto koko maailman kanssa: Meitsin 40-vuotias veli näki kuulemma eilen ekaa kertaa elämässään omenapuun! Ja mun isä näki semmoisen ekan kerran 29-vuotiaana! Voiko OIKEESTI olla totta, ettei Kemissä kasva omenapuita??? Noi molemmat on nääs sieltä kotoisin. :D\nklo 22.35 7 kommenttia:\nÄllö ylläri roskiksessa\nKävin tässä viemässä roskapussin taloyhtiön roskikseen. Kaikki laarit pursuilivat jätteistä, ku niitä ei näköjään olla tyhjennetty toviin. Mä sit kiinnitin huomiota yhestä roskiksesta pilkottavaan ison terraarion näköiseen hökötykseen. Siel roskiskatoksessa hais aika kammottavalle, mut oli pakko mennä vähä "nuuskimaan", ett onks se oikeesti terraario. Ku tungin nokkani vähän lähemmäs, huomasin jonkun karahkan päällä lojuvan KÄÄRMEEN NAHAN! HYYYI! Okeiokei, tiiän ett käärmeet luo nahkansa, mut en kyl yhtään ihmettele, jos siel terraarios olis vielä sen käärmeen raatokin. Pinkasin äkkii veks sielt naama vääntyneenä irvistykseen. YÄÄÄK!!!! (Ja kuitenkin kohta tulin takas ottaa siit kuvan, haha!)\nklo 12.02 5 kommenttia:


415 m² Kuortaneenkatu 5, 00520 Helsinki Toimistotila vuokrattavana - Oikotie 16265883\nRakennuksen kuvaus: Vallilassa sijaitseva vanha, vuonna 1938 rakennettu teollisuuskiinteistö. Rakennus sai uuden elämän kun se saneerattiin toimistokäyttöön vuosina 2012-2013, mutta edelleen talon historia näkyy modernisoidussa kiinteistössä esimerkiksi industrial-henkisinä tiiliseininä. Rakennuksen nimi Tekosilkkikutomo, juontaa juurensa sen teollisuusmenneisyydestä. Rakennus sijaitsee hyvien kulkuyhteyksien varrella ja mm. Pasilan juna-asema on kävelymatkan päässä. Talossa on oma parkkihalli ja kadunvarsipaikkoja. Car Park Vallila tarjoaa lisätilaa.\nTilan kuvaus: Vuokrattavana kolmannen kerroksen toimistotila teollisuuskiinteistöstä. Valoisa ja moderni tila isoilla ikkunoilla.


Numeroiden takana: tammikuuta 2014\nVerovelvollisella voi olla enintään kolme tulolähdettä riippuen harjoitetusta toiminnasta. Jako koskee kaikkia verovelvollisia: luonnollisia henkilöitä, elinkeinoyhtymiä ja yhteisöjä.\nTulolähteiden jako vastaa pääverolakien (TVL, EVL ja MVL) soveltamisaloja. Henkilökohtaisen tulolähteen laskennassa käytetään TVL:a, elinkeinotoiminnan tulos lasketaan EVL:n avulla ja maatalouden tulos MVL:n perusteella.\nElinkeinotoiminnan tulolähteeseen kuuluu verovelvollisen harjoittama liike- ja ammattitoiminta. Yhdellä verovelvollisella voi olla useita liiketoimintoja. Eri liiketoiminnoista muodostuu verotuksessa vain yksi tulolähde.\nMaatalouden tulolähteeseen kuuluu verovelvollisen harjoittama maatalous, erikoismaatalous ja maa- tai metsätalouteen liittyvä muu toiminta, jota ei pidetä liikkeenä. Tähän ei kuulu metsätalous.\nHenkilökohtaiseen tulolähteeseen kuuluu kaikki muu kuin edellä mainittu verovelvollisen harjoittama toiminta. Tähän tulolähteeseen kuuluu tyypillisesti palkkatulot, eläke- ja etuustulot sekä osinko-, korko-, metsä- ja luovutusvoittotulot.\nTulolähdejaon avulla pidetään erillään eri verolakien mukaiset taloudelliset toiminnat. Elinkeinotoiminnan ja maatalouden tulolähteissä lasketaan yksi euromääräinen tulos (jaettava yritystulo) tai vahvistetaan toiminnan tappio. Jaettava yritystulo jaetaan TVL:n säännösten mukaan ansio- ja pääomatulo-osuuksiin.\nHenkilökohtaisessa tulolähteessä lasketaan suoraan ansio- ja pääomatulot ja niistä laskettavat verot tai tulolajin tappio. TVL:ssä kukin tuloerä, esimerkiksi palkkatulo tai luovutusvoitto, on kokonaan joko ansiotuloa tai pääomatuloa.\nEri verolait poikkeavat toisistaan tulojen ja menojen vähennyskelpoisuuden sekä jaksottamisen osalta. Siksi on tärkeää tunnistaa, mistä tulolähteestä on kysymys.\nTavallisesti kunkin tulolähteen menot ja syntyneet tappiot voi vähentää vain saman tulolähteen tulosta. EVL:n ja MVL:n tappiot voi vähentää kymmenen seuraavan vuoden aikana positiivisesta tuloksesta. Verovelvollisen vaatimuksesta tulolähteen tappio voidaan kuitenkin vähentää osittain tai kokonaan pääomatuloista.\nLähde: Matti Myrsky & Timo Räbinä 2010: Henkilökohtaisen tulon verotus\nLähettänyt Ahti Viita klo 1.30 Ei kommentteja:\nLähettänyt Ahti Viita klo 7.54 Ei kommentteja:


Sokos Vaakuna Hotel Mikkeli, hotellisi Suomen Tasavalta. Tarjouksella rajattu aika!\n« Takaisin Sokos Vaakuna Hotel\nKatso lisää kuvia Tarkista hotellin Sokos Vaakuna Hotel hinta ja varaustilanne: Saapuminen :\nSokos Vaakuna Hotel - Kuvaus\nKeskus-Mikkeli on helpostiLue lisää\nsaavutettavissasi, sillä matka vie jalan vain 15 minuuttia. Osoitteessa porrassalmenkatu 9 sijaitseva hotelli on ihanteellinen tukikohta, kun haluat nauttia kaikista kaupungin antimista, viivyitpä sitten vain muutaman päivän tai kauemmin. Luksus-tyylinen Sokos Vaakuna Hotel-hotelli on varustettu kaikilla mukavuuksilla, joihin kuuluvat esimerkiksi: Ravintola, Huonepalvelu.Hotellissa on sauna, jossa voit virkistäytyä. Pyörätuoliystävällisyys on mukava lisä hotellin palveluihin. Hotelli tarjoaa käyttöösi laajakaista-Internetin.Hotelli on osa IQ-ketjua.Huomaa:Hotellissa on pysäköintialue.\nSokos Vaakuna Hotel: tyypit:\nSokos Vaakuna Hotel: mukavuudet ja palvelut\nPysÃ¤kÃ¶intialue(Löydä hotelleja, joissa Pysäköinti kaupungista Mikkeli)\nLaajakaista-Internet(Löydä hotelleja, joissa Internet yhteys kaupungista Mikkeli)\nHotel Uusikuu-hotellissa on 46 huonetta. Huoneiden hinnat alkavat summasta 59 euroa, mutta voit tehdä huonevalintasi kaikkien eri kategorioiden välillä Room-tyypistä huonetyyppiin Room. Hotellin sijai\nHotellin sijaintina on Visulahdentie 1, itä-Mikkeli. Matka autolla kaupungin keskustaan vie vain 12 minuuttia.Budjetti-tyylinen Visulahti-hotelli on varustettu kaikilla mukavuuksilla, joihin kuuluvat 5,7 km -\nKeskus-Mikkeli on helposti saavutettavissasi, sillä matka vie autolla vain 15 minuuttia. Osoitteessa Kuopiontie 68 sijaitseva hotelli on ihanteellinen tukikohta, kun haluat nauttia kaikista kaupungin 6,6 km -\nTarkista hotellin Sokos Vaakuna Hotel hinta ja varaustilanne: Saapuminen :


Keskustelu - Sisarusrattaat - peräkkäin vai vierekkäin? | Sana vapaa | Meidän Perhe\nSisarusrattaat - peräkkäin vai vierekkäin?\nPohdin tässä millaiset kärryt pitäisi hankkia, kun sisaruksille tulee ikäeroa 2v? Vai istuuko tuo isompi enää pitkään matkassa mukana...meidän tavallisiin halpisrattaisiin ei varmaankaan saa seisomalautaa, eli neuvoja kaivataan millaiset menopelit olisi parhaat!\nOlen nähnyt sekä vierekkäin että peräkkäin istuttavia kärryjä ja nyt mielipiteitä ja käytännön komentteja puolesta ja vastaan - kiitos!!!\nkannattaa miettiä, että minkälaiseen käyttöön rattaat tulevat. meillä ikäeroa 1v8kk ja tuplat kävivät vaan kääntymässä meillä eli ihan turhat olivat. seisomalaudalla ja kantoliinalla/-repulla ollaan pärjätty tosi hyvin, enkä ole tuplia kaivannut ollenkaan. pisimmät kävelymatkat ovat olleet parin kilometrin pituisia ja vaikka on tullut uhmakohtauksiakin, on laudalla yllättävän hyvin pysytty. mieti siis, miten pitkiä matkoja aiot kulkea rattailla ja tulisiko isompi nukkumaan vielä päiväunia rattaissa. silloinhan tuplat ovat välttämättömät. mieti myös se, kuljetko paljon julkisilla ja minkälaisilla. esim junaan ei kuulemma mahdu kuin peräkkäin istuttavilla, mutta bussiin taas huonosti niillä. jotkut vierekkäin istuttavat puoltavat helposti, kun on eri painoiset kyytiläiset. kannattaa käydä katsomassa eri merkkejä ja selata täälläkin vanhoja ketjuja tuplavaunuista. niitä löytyy paljon.\noma mielipiteeni on, ettei tuolla ikäerolla tarvitse tuplia, mutta kun en tiedä, millaiseen tarpeeseen nuo ovat tulossa (minkälaisia matkoja, minkälaiset lapset jne), en voi puolestasi päättää. ;) toivottavasti tästä oli edes jotain apua.\nMeillä ikäeroa lapsilla 1v10kk ja aluksi ostettiin Brion Double Wave -tuplat jotka siis vierekkäin istuttavat. Olivat heti alkuunsa liian pienet, esikoisella osui pää kuomuun ja leveyssuunnassakin teki tiukkaa. Lisäksi tökki vauvaa jatkuvasti ja sai sen heräämään, ei hyvä. Myimme ne ja nyt meillä X-adventuren peräkkäin istuttavat tuplat, jotka huomattavasti paremmat. Esikoinen nyt 3v. ja edelleen haluaa istua. Näitä ei enää ilmeisesti ole myynnissä, mutta vähintäänkin yhtä hyvät on Jane Powertwin kärryt.\nTietty riippuu missä asut ja minkälaisessa maastossa liikut, mutta täällä pohjoisessa ei matkarattailla tekisi mitään. Toivottavasti tästä jotain apua. Vinkiksi vielä, että kannattaa ostaa hyvät heti alkuunsa, ettei sitten tarvi aina harmitella.\nEli meillä ollut käytössä Teutonian Team Alu (vierekkäin istuttavat) olivat kivat rattaat mutta vievät esim. autossa tosi paljon tilaa ja hankalat nostella autoon ja pois.\nGracon peräkkäin istuttavat, ovayt tosiaan raskaat kun isompi lapsi istuu edessä.\nNyt käytössä Phil and Teds e3 double peräkkäin/päällekäin istuttavat rattaat ja ovat oleet tosi hyvät. Ovat kevyet työntää vaikka on kaksil asta kyydissä. Kääntyvät näppärästi kääntyvän etupyörän ansiosta. Samoin menevät tosi pieneen tilaan kasattuina ja näistä saa " tavalliset" rattaat yhdelle lapselle tosi helposti.\nJoten meiltä suositukset peräkkäin istuttaville =)\nklo 21:12 | 16.2.2007\nvielä piti mainita, että kyllä niihin halpisrattaisiinkin saattaa löytyä seisomalauta. esim briolla on sellainen, mikä sopii aika moniin rattaisiin.\nklo 19:13 | 17.2.2007\nNe oli tosi hankalat,etenkin kun esikoinen istui edessä ja painopiste oli siis edessä.Pitkät,kömpelöt....huoh.Meillä oli Graco Stadium Duo luxet ja myin ne hyvin äkkiä pois,en tykännyt yhtään.Mieluummin vierekkäin istuttavat;onneksi nykyään löytyy jo valikoimaa....ostaisin Emmaljungat tai Briot.\nklo 18:27 | 18.2.2007\nMeillä on Brio Double Wavet lumessa ulkona liikkumiseen. Hyvin mahtuvat pian 3-vuotias tyttö ja 4 kk vauva talvivarusteissa, tosin vanhemmalla ei tietenkään mitään hulppeita tiloja ole siellä (mutta tarkoitus onkin istua paikoillaan). Koskaan ei ole ollut ongelmia vauvan häiritsemisen kanssa. Brio Double Wavet kulkevat lumessa kuin unelmat, aivan itsestään! Työntömukavuus on huippuluokkaa.\nNyt haaveilen kuitenkin myös peräkkäin istuttavista matkarattaista matkoille ja kaupunkikäyttöön. Voisin vaikka tilata netistä ulkomailta. Mielipiteet peräkkäinistuttavista vaan vaihtelevat melkoisesti, toiset kehuvat maasta taivaisiin ja toiset myyvät heti pois... Jotkut peräkkäinistuttavat ovat kovin isoja, eli eivät ihan kevyistä matkarattaista käy. Toisaalta isot saattavat yllättäen olla kevyemmät työntää. Kuulisin mielelläni vielä kokemuksia näistä peräkkäinistuttavista!\nLapsilla on ikäeroa 1 v 10 kk ja meillä oli Crago Stadium Duo-merkkiset rattaat. Etuistuin ei mene kokonaan makuuasentoon, mutta kallistuu kuitenkin. Noiden kanssa pääsin kulkemaan kaikista ovista yksinkin, olivat näppärät liikkumaan. Ovat oikeastaan matkarattaat, joten niissä on kääntyvät etupyörät, jotka toki sai myös lukittua. Ne sai näppärästi pieneen kasaan, joten eivät vieneet kerrostaloasunnon eteisessä säilytettäessä liikaa tilaa. Suosittelen lämpimästi!\nklo 19:41 | 16.2.2007\nTietty riippuu missä asut ja minkälaisessa maastossa liikut, mutta täällä pohjoisessa ei matkarattailla tekisi mitään.\nLisään vielä sen verran, että vaikka noi Cragot ovat virallisesti matkarattaat, niin renkaiden koko on halkaisijaltaan n. 20-25 cm, eli ihan reilun kokoiset (tarkkaan en enää muista). Hyvin kulkivat muutaman sentin lumessakin. Matkarattaiden ominaisuuksia olivat siis lähinnä pieni ja näppärä kokoonlaittaminen ja kääntyvät etupyörät.\nklo 20:05 | 18.2.2007\nperäkkäin istuttavista, siis meillä Cragoista, mutta kun olen työntänyt päiväkodissa vierekkäin istuttavia, niin en olisi kuuna päivänä vaihtanut omiani niinhin. En tosiaankaan sanoisi Cragoja raskaiksi, mutta jokaisellahan on oma mielipiteensä. Minä olen esim. työntänyt niitä sateessa yhdellä kädellä ilman suurempia ongelmia ja paljon käytettiin niitä matkoilla, jossa tilava " alaritilä" ( siis kankainen) on ollut tosiaan loistava.\nMuutaman ystäväni kertomusten mukaan vierekkäin istuttavat rattaat eivät mahdu esim. kaikista ovista tai kauppojen kassoista. Eli paljon riippuu siitä, missä liikkuu.


"Kun kamelin selkä katkesi" - eli kun tein päätöksen lähteä ehdolle kuntavaaleissa | Piia Malmberg\nPIIA MALMBERG - Sote-asiantuntija\n"Kun kamelin selkä katkesi" - eli kun tein päätöksen lähteä ehdolle kuntavaaleissa\nVaalikoneen muka.. »\nLauantai 1.5.2021 - Piia Malmberg\n"Kun kamelin selkä katkesi..." - eli ajatuksia siitä, miksi olen ehdolla ja mitä asioita pidän tärkeinä. Julkaistu toukokuussa mm. kaikkiin Porvoon kotitalouksiin jaetussa Sinituuli-lehdessä (alkuperäinen juttu kyllä kirjoitettiin jo keväämmällä, ennen kuin oli tiedossa, että vaalit siirtyvät). Koko teksti luettavissa kuvan jälkeen.\nKun kamelin selkä katkesi\nVantaalta Porvooseen muuttanut Piia Malmberg suivaantui Marinin hallitukselle esityksistä, jotka nostaisivat autoilun kustannuksia. Porvoossakin tarvitaan vastavoima niille, jotka haluavat hankaloittaa yksityisautoilua, kuntavaaliehdokas sanoo.\nLumi narskuu kengän alla kepeässä pakkassäässä. Piia Malmberg (ent. Kurki) työntää\nlastenvaunuja, katsoo Porvoon jokirantaa ja toteaa:\n- Kun kävin ensimmäistä kertaa Porvoossa, ajattelin, että täällä olisi ihana asua.\nNyt 35-vuotias Malmberg asuu Porvoon Suomenkylässä. Hänen mielestään on tärkeää, että\nkaupunkiin muuttaa uusia työssäkäyviä asukkaita, erityisesti niitä hyvätuloisia.\n- Jostain syystä tätä asiaa ei saisi sanoa ääneen. Ikään kuin siinä olisi jotain väärää, että\nkunta toivoo nimenomaan lisää veronmaksajia asukkaikseen.\nMalmberg muutti Porvooseen Vantaalta, jossa hän toimi kokoomuksen kaupunginvaltuutettuna ja muun muassa kaupunkisuunnittelulautakunnan varapuheenjohtajana. Hän tuli aikanaan valituksi valtuustoon, vaikka oli juuri muuttanut Vantaalle. Malmberg näkee muualta tulemisen etuna kunnallisessa päätöksenteossa.\n- Uutena haluaa objektiivisesti miettiä parasta mahdollista ratkaisua, eikä tyytyä siihen,\nmiten asiat ovat aina olleet. Menneisyyden painolastia ei ole. Tämä sama etu minulla\non nyt Porvoossa.\nKaupungin vetovoimatekijät tiedossa\nMalmberg on siis ehdolla huhtikuun kuntavaaleissa Porvoon kaupunginvaltuustoon. Tuoreena äitinä asioihin on tullut taas uutta kiinnostavaa näkökulmaa.\n- Halu vaikuttaa on vahva, ja toki uskon kokemuksestani olevan myös Porvoolle hyötyä.\nJa mikä toisaalta olisi kaupungin kannalta parempaa kuin se, että päättäjä on juuri\nvalinnut kyseisen kaupungin kotikaupungikseen, eli päättänyt rakentaa elämänsä\nsinne. Kaupungin vetovoimatekijät ovat silloin hyvin tiedossa.\nPorvoon tuleekin pitää huolta vetovoimastaan. Olennaisena on Malmbergin mielestä ketterä\nkaavoitus erityisesti pientalotonttien osalta sekä toimivat liikenneyhteydet Helsinkiin.\n- Porvoon keskusta tarvitsee autoja ja busseja, koska ne ovat turisminkin kannalta\nolennaisia. Myös itäisen junayhteyden saaminen on tärkeää.\nVälillä Malmberg tyynnyttelee vaunuissa herännyttä vauvaa. Porvoo voisi hänen mielestään\nprofiloitua vielä voimakkaammin perheystävällisenä kuntana.\n- Porvooseen muuttaa paljon lapsiperheitä. Kun neuvolapalvelut ja varhaiskasvatus\ntoimivat ja koulut ovat terveitä, etätyön lisääntyessä tänne saadaan houkuteltua erityisesti asiantuntijatyötä tekeviä vanhempia. Moni valitsee asuinalueensa koulun maineen perusteella. Siksi onkin hyvä, että Porvoossa on satsattu kouluihin.\n”Kamelin selkä katkesi”\nMalmberg mukaan ehdokkuutta pohtiessaan ”kamelin selkä katkesi”, kun hän luki taas kerran hallituksen yksityisautoilun kustannuksia lisäävistä ehdotuksista.\n- Porvoossakin jotkut haluavat hankaloittaa yksityisautoilua. Kyllä sellaisille ehdotuksille\nMalmberg tunnetaan ajatuksiltaan avoimesti oikealla olevana, porvarillisena suomalaisen työn ja teollisuuden puolustajana. Viime eurovaaleissa hän keräsi yli 6100 ääntä.\n- Kyllähän siitä tuli lunta tupaan, kun puhuin teollisuuden toimintaedellytyksistä sekä\npuolustin maa- ja metsätaloutta. Vihervasemmisto löi minkä kerkesi. Mutta ei se sähkö\ntöpselistä tule. Eikä raha seinästä.\nMetsämiehen tyttären ja maalla lapsuuden kesänsä viettäneen Malmbergin mielestä\nSuomessa on pakko alkaa arvostamaan enemmän teollisuutta ja yrityksiä ylipäätään.\n- Sieltä tämän lystin rahoitus tulee. Ilman metsäteollisuuden tuomaa hyvinvointia Suomi\nolisi aika lailla toisenlainen maa kuin nyt. Tämän toivoisin myös isommista\nkaupungeista käsin luonnonsuojelua vaativien ihmisten ymmärtävän.\nMalmberg työskentelee toimitusjohtajana terveysalan yhtiössä. Taustalla on pitkä kokemus\nsote-alalta ja toimialan merkitys kaupunkien taloudelle ja ihmisille on tiedossa.\n- Sotessa on suurimmat kulut, mutta myös suurimmat mahdollisuudet. Esimerkiksi\nennaltaehkäisyyn panostetaan aivan liian vähän. Pelkkä lisärahan lapiointi\nlastensuojeluun ei ole ratkaisu kasvavaan pahoinvointiin.\nPanostuksia pitäisi tehdä perheiden hyvinvointiin ja vanhemmuuden tukemiseen jo\n- Tämä itseasiassa säästäisi rahaa pitkällä tähtäimellä. Kasvava mielenterveysongelmien määrä on uhka, joka tulisi ottaa vakavasti.\nKun puhe tulee valmistelussa olevasta sote-uudistuksesta, Malmberg huokaa syvään.\n- Sillä uudistuksella ei ole mitään tekemistä alkuperäisen uudistuksen tavoitteen ja\ntarkoituksen kanssa. Uudistuksen piti säästää kustannuksia. Yhtään aitoa kustannussäästöä en ole mallista löytänyt, ainoastaan kuluja ja turhia hallintohimmeleitä.\nKukaan ei hänen mielestään saa parempaa hoitoa sillä, että päätöksenteko karkaa\n- Miksi tällainen palveluita kokonaisuutena heikentävä uudistus päästetään läpi\nesimerkiksi ennen järkevänä porvaripuolueena pidetyssä RKP:ssa, Malmberg kysyy.\nMalmbergin mielestä nykyisessä hallituksessa SDP määrittää avoimen vasemmistolaisen\npolitiikan tahdin, Keskustan ja RKP:n tukevat apupuolueina.\n- Marinin hallitusta voi pitää jopa yritysvihamielisenä. Ainakaan se ei ole yritysten\npuolella. Myös tarvittavat työllisyyteen tähtäävät toimet loistavat poissaolollaan. Kaikki\nrakenteelliset uudistukset ovat tekemättä ja velkavuori kasvaa, huokaisee Malmberg.\nHänen mukaansa esimerkiksi ilmastotavoitteet tuntuvat nyt menevän muutamilla puolueilla\nkaiken muun edelle. Ilmasto on toki tärkeä, mutta asioita pitäisi miettiä asioita myös\nkansainvälisen kilpailukyvyn ja talouden kannalta.\n- Korona tavallaan pelasti nykyisen hallituksen, kun sen taakse on helppo piiloutua.\nTotuus on kuitenkin, että toimet olivat onnettomia jo ennen pandemiaa. Toivottavasti\nmyös äänestäjät ymmärtävät tämän.\nVastuullisuus edellä puoluevalinnassa\nMalmberg kertoo valinneensa Kokoomuksen puolueekseen, koska se on vastuullinen valtionhoitajapuolueena. Rahan syytäminen sinne ja tänne on helppoa ja kivaa, mutta Kokoomuksessa ymmärretään, että kakku on leivottava ennen sen syömistä. Malmberg varoitteleekin äänestäjiä lankeamasta liian helppoihin vaalilupauksiin.\n- Vaaleissa luvataan paljon, mutta vaalien jälkeen on hiljaisempaa. Ajatelkaa nyt vaikkapa demareiden eläkeläisille lupaamia vappusatasia, ei näy eikä kuulu. Itse lupaan vain, että teen päätökset perustuen faktoihin, en mututuntumaan. Ja etten lupaile turhia.\nHaastattelu päättyy Piia Malmbergin lähtiessä ruokkimaan vauvaansa.\n- Näiden pienten tulevaisuuden toivojen takiahan tässä halutaan pitää yhteisestä taloudesta ja asioista huolta. Että heillä olisi vähemmän tai ainakin muuta murehdittavaa, kuin meidän tekemien velkojen maksaminen, hän päättää.\nAvainsanat: Kuntavaalit, Porvoo, Kokoomus, kuntavaaliehdokas\n*tuleva terveystieteiden maisteri (valmistuminen keväällä 2022)\n* tuleva tuotantotalouden ja yrittäjyyden diplomi-insinööri (valmistuminen syksyllä 2022)\nNykyinen Porvoon varavaltuutettu ja tarkastuslautakunnan jäsen.


Kerro, kerro kuvastin | tunnegeneraattori\nPosted on elokuu 29, 2010 by anini1987\nPeilin edessä ihminen yrittää aina huijata itseään. Aamuisin pesen mieluummin ensin kasvot ja harjaan hiukset ennen kuin vilkaisen itseäni. En ehkä ole valmis myöntämään itselleni, että yön jälkeen ihmisnaamioni on hiukan rutussa, eivätkä silmäpussini ole aina piilossa sormia napsauttamalla. Baari-iltoina peiliin tuijottaessa sitä iskee itselleen silmää, hymyilee silmillään ja suipistaa suutaan. Kun huomaa näyttävänsä edes siedettävältä, niin itseluottamus kasvaa.Kai se on luokiteltavissa jonkinlaiseksi itsepetokseksi, kun lommottaa poskiaan kapeampien kasvojen haaveissa. Kun näkee itsensä aina lommoposkisena suunsuipistelijana, oma kuva pään sisällä säilyy sellaisena, josta on haaveillut. Tuskin kukaan irvistelee ja leikkii hamsteria itseään peilaillessa, ainakaan kukaan naisista. Peilin edessä yritetään näyttää mahdollisimman nätiltä, eikä yritetä rumentaa ennestään itsetunnon riekaloimaa pärstää.\nOma kuva pään sisällä on siis tietynlainen. Sitten saattaa tulla joku vastaan ja sanoa ohimennen, että kun sinulla on tuollainen pyöreä naama. Se voi olla tottakin, mutta sitä ei halua uskoa. Sen yrittää työntää pois mielestään, mutta kun kerran joku on tuonut asian ilmi, ei sitä saa enää niin helposti piilotettua. Yhtäkkiä kuvassa tuijottaa se pullaposkinen marsu, jota on aina pelännyt.\nKun katsoo peiliin, ei koskaan haluaisi nähdä siellä mitään rumaa. Vielä vähemmän haluaisi sieltä katsovan takaisin murhaajan, raiskaajan, petturin, hirviön tai valehtelijan. Mutta mitä tapahtuu, jos joku sanoo sinun olevan hirviö? Vaikka kuinka on kuvitellut itsestään parempaa kaikki nämä vuodet, joku sanoo sen ääneen: Et ole pyhimys. Särkyykö silloin omakuva pieniksi palasiksi, katsooko sinua seuraavana aamuna kuvajaisesta sellainen petturi, josta et voi enää pitää? Hyljeksitkö sitten itseäsi? Vai yritätkö aloittaa minuuden rakentamisen alusta, sisällyttäen siihen hyväksynnän siitä, että olet jotain mitä et haluaisi?\n← Pisin kesä sitten lapsuuden


klo 23:12 | 19.3.2007\nHei! Taalla pohdimme samoja asioita, tuolla imetyksen lopetus pinossa tata aihetta hieman sivusinkin paiva pari sitten. Vastauksia ei siis ole antaa, lisaa kysymyksia vain... :)\nOlemme yrittaneet Pantleyn pehmein keinoin vahentaa yosyomista lyhentamalla imetysaikoja yolla, kayttamalla musiikkia, opettamalla isan viereen nukahtamista nyt neljatta yota. Olemme yrittaneet joka heraamisella (tunnin valein) ensin isan rauhoittavan, mutta jos on ihan hysteeriseksi kaynyt niin olen imettanyt ja taas seuraavalla kerralla isa ensin - nain siis Pantley neuvoo. Mutta, onkohan tama juuri sita ees/taas meininkia joka vain hammentaa lapsen? Tana iltana mietimme etta taytyisiko ottaa ' kovemmat otteet' ja olla antamatta maitoa ennen aamukolmea-neljaa...\nSita olisin kysynyt, etta onko ' sallittavaa' etta aiti menee rauhoittamaan jos ei isan viereen rauhoitu, vai onko tama viela rankempaa lapsesta? Useinhan neuvotaan etta aidin pitaisi pysya poissa, mutta enta jos itku ei ole pelkkaa maidon peraan huutoa vaan ihmettelya etta missa aiti on? Tassa ketjussa taisi olla esimerkkeja etta yhdessa rauhoiteltiin pienta, se tuntuisi minusta oikeammalta..\nOsaisikohan joku neuvoa?!\nklo 7:56 | 24.3.2007\nTulkaas kertomaan miten teidän vieroitusasiat etenee!??\nklo 17:48 | 25.3.2007\nEli nyt ollaan päätetty miehen kanssa, että ensyönä alkaa meillä unikoulu. Esikoinen ja mies nukkuu evakossa toisessa huoneessa, jotta saisivat etes vähän nukkua... katotaan kuinka käy!Tulen sitten kertomaan mitä tapahtui...pidetää peukkuja!\nklo 12:28 | 20.3.2007\nmeni tosi hyvin. Poika heräsi 12 ja 4, ei rauhoittunut silittelyyn mutta rauhoittui heti pariin hörppyyn vettä.( meillä ei syödä tuttia) Nukkui meidän välissä ja heräsi 6. Annoin aamumaidon ja nukkui 8.30 asti. Mielestäni hyvin....Ensi yönä yritän pitää poika omassa sängyssä, jos ei aloita huutokonserttia...Me yritetään yhdessä rauhoitella lapsi...siis minä siinä äidinmaitotuoksuineni...katotaan miten onnistuu...\nklo 10:10 | 24.3.2007\nMekin olisimme vieroittaneet rinnasta joulun jälkeen mutta sitten tulikin 3 virustautia peräkkäin ja hampaita. Nukuttiin pojan kanssa kahdestaan makkarissa, kun iskä halusi levätä. Ensimmäinen herätys 12, pieni silittely ja jatkoi unia omassa sängyssä. Seuraava 4 ja piti päästä viereen, 2 min tisssiprotesti ja pienellä vesihörpyllä nukuttiin 7:n , milloin maito ja jatkettiin unia 9:n...herätyksiä oli, mutta ilman tissiä, olen tyytyväinen. Saa nähdä milloin meillä nukutaan koko yö, ei ainakaan vielä. Ensi yö on iskän kanssa...palaillaan ja kaikille onnea hyville yöunille.\nklo 21:16 | 20.3.2007\nTulethan sitten Barbamami ja muutkin kertomaan kokemuksia miten teillä menee!?Itselläni 9kk tyttö, ja yövieroitus olisi meilläkin edessä, kunhan saisin voimia aloittaa sitä....\nklo 21:29 | 28.3.2007\nMeillä neiti ei myöskään ole koskaan syönyt tuttia. Tuosta tekstistäsi ei käy ilmi nukahtaako poikasi tissille vai omaan sänkyyn!? Meillä aluksi tyttö nukahti aina tissille, mutta ensin opetin hänet nukahtamaan omaan sänkyyn ennekuin aloitin tuon unikoulun (jota nyt siis kolme loistokasta yötä takana). Näin havahtuessaan ei säikähdä sitä, kun onkin eri paikassa kun herää.\nEnsimmäisenä vieroitusyönä otin tytön heti syliin kun itku alkoi ja heijailin hänet uneen hyssytellen. Olin varautunut huutoon, mutta kaikki kävikin ihmeen helposti. Tsemppiä! Ole vaan päättäväinen!\nklo 11:08 | 19.3.2007\nMeidän tyttö 9,5 kk on myös ollut tähän asti yösyömäri. Tissiä on imetty useita kertoja yössä, ja herättyään on nukahtanut uudelleen vasta, kun on saanut edes parit imut rinnasta.\nNyt viikonloppuna päätin, että yösyöminen saa loppua, jotta äitikin saa paremmin levättyä. Yksi yö meni itkeskellessä. Koko perhe nukkui vain lyhyissä pätkissä. Sitkeästi vain annettiin tutti suuhun ja siliteltiin isän kanssa vuorotellen. Tyttö nukkui yön vieressä, jolloin pystyin lähellä olon avulla rauhoittelemaan. Toisena yönä piti myös ottaa viereen, mutta itkua tuli nyt vähemmän. Viime yönä tyttö nukkui ensimmäisen yön kokonaan omassa sängyssä ilman yösyömisiä.\nMeillä oli ilmeisesti vain tapa, että yöllä syödään, koska noin helposti kävi. Lasta ei tarvinnut huudattaa vaan itku pysyi " hallinnassa" , jos näin voi sanoa. Saa tosin nähdä, miten seuraavat yöt sujuvat. Äiti on ainakin tänään paljon paremmalla tuulella, kun sai nukuttua kunnolla :)\nklo 14:10 | 27.3.2007\nPiti viela kysella etta miten on sujunut aidin paluu rauhoittelijaksi (jos siis isa on hoitanut rauhoittelun aluksi ja aiti pysynyt poissa)? Itse nukuin toisessa huoneessa viisi yota jonka jalkeen palasin omaan sankyymme, mutta nukun yha toisella puolella, siis kauimpana pojasta joka nukkuu sivuvaunussa. Tana yona kuitenkin isa on yon poissa, ja vahan jannittaa etta miten tulee yo sujumaan kun olenkin siella maidon hajuisena pojan vieressa. Toivotaan etta on viikossa oppinut ettei saa maitoa ennen aamuneljaa... Onko kellaan kokemusta?\nLevannyt Lumsku :)\nklo 18:00 | 21.3.2007\nIrmeli_76: Meillä on ihan samanlainen tilanne edessä; tyttö siis 9kk eikä syö tuttia tai pulloa. Nokkamukista vettä rintamaidon lisäksi. Oli tosi lohduttavaa lukea esimerkkisi, koska tosiaan tuo tutittomuus tuo sellasta lisäjännitystä tuohon vieroitusasiaan. Tällä hetkellä tyttö herää noin 3kertaa, välillä rauhoituu tassulla, välillä ei muulla kun tissillä. Oman lapsen itkua on kamalaa kuunnella, ja toivoisinkin, että vieroittaminen tapahtuisi ikäänkuin " itsestään" , mitä ei todennäköisesti tule tapahtumaan ainakaan lähikuukausien aikana. Meidän neiti ei oikeastaan ole ikinä ollut hirmuinen tuon tissin perään, ottaa kyllä mielellään jos annetaan, mutta ei siis pyytämällä pyydä. Toivottavasti sillä olisi apua tähän vieroitusasiaan. Voimia kaikille yökukkujille!\nklo 12:42 | 27.3.2007\nKaksi vieroitusyötä takana. Ekana iltana tyssi nukahti unilleen yhdeksän maissa tissiteltyään unimaidot. Ensimmäinen herätys klo 23 tapansa mukaan. Aika vaativaa itkua, sylittelyä ja unilaulua. Nukahti noin 10 minuutissa heräämisestä! Seuraava herätys klo 3, pinniksestä ähinää ja kitinää, en mennyt etes katsomaan, kuuntelin vaan omasta sängystä tilannetta; nukahti itsestään. Seuraava herätys klo 5, sylittelyä ja unilaulua, nukahti helpommin kun iltayöstä! Seitsemältä herätys, viereen aamumaidolle!Ja jatkettiin vielä unia puoli 9.\ntoinen yö; Tyttö nukahti klo 20:30, seuraava herätys klo 3, sylittelyä ja heijausta, ei siis laulua, nukahti helposti takaisin. Seuraava herätys klo 5, rauhoittelu tassulla. Seitsemältä aamumaidolle viereen ja uusi päivä alkoi! Siis jos olisin tiennyt että tämä käy näin helposti, olisin tehnyt sen jo aikoja sitten! Voimia kaikille yökukkujille ja tsemppiä!\nLevännein mielin Marjut\nklo 20:48 | 28.3.2007\nMeillä alkaa yötissivieroitus perjantaina.\nKysynkin teiltä neuvoa, meillä on kohta 10kk ikäinen poika joka ei syö tuttia. Heti kun vähänkin havahtuu, pomppaa sängystä seisomaan ja itkemään. Eli käytännössä en voi odottaa unikoulun vaatimia minuutteja lainkaan ennen lapsen luokse menoa, sillä eihän poika nyt seisaalleen sinne nukahda... Miten olette toimineet tässä tapauksessa, tai kuinka kannattaisi toimia? Olen usein laskenut pojan mahalleen, taputellut pyllyyn, mutta nousee aina vain ylös ja lopulta sorrun, ja annan tissiä.. Rasittava oravanpyörä josta pitäis päästä eroon.\nJa se ongelma on kun ei ole tuttia, niin poika on käyttänyt tissiä tuttina, nukahtaa heti parin imun jälkeen. Sitten jos nukahdan yleensä itsekin, niin herää tunnin kahden päästä siihen kun ilma kiertää mahassa ja tulee röyhtäys. Röyhtäyksen jälkeen yleensä nukahtaa, mutta tuo röyhtäys tulee just siinä vaiheessa, että katkaisee pitkät uniajat totaalisesti.\nKun poika ruokitaan yöllä pullosta, saattaa hyvinkin nukkua yhdellä syömisellä koko yön.\nklo 13:47 | 22.3.2007\n..mutta ehka sittenkin totta! Nyt kolmen yon jalkeen uskallan tulla raportoimaan kuinka meilla on yovieroitus sujunut. Meilla siis lahes 11kk poika joka on aina roikkunut hurjasti rinnassa, ja kohta kahdeksan kuukautta herannyt tunnin valein, hyvina oina kahden tunnin, ja aina vain rinnalle rauhoittunut. Han on myos aina nukahtanut imetykseen. Kovasti siis pelkasin tata vieroitusta - han ei myoskaan syo tuttia lainkaan.\nMutta mutta, kuten jo aikaisemmin sepostin, kokeilimme Pantelyn metodia nukuttaa isan viereen ja isan rauhoittelua lapi yon, kuitenkin imettaen jos ei onnistunut. Tama alkoi kuitenkin tuntua raskaalta meille kaikille ja sitten paatimme etta aiti pysyy yon poissa ainakin aamukahteen asti, jolloin sitten imettaisin. Ensimmaisena yona poika nukahti ehka viiden minuutin itkun jalkeen klo20, sitten herasi klo 21, 22 ja 00, ensin itki ehka 10min, toisella kerralla puoli tuntia (tama oli todella rankkaa ja herkassa oli etten juossut ylakertaan, mutta, onneksi pysyimme paatoksessa) seuraava itku olikin vain 5 min ja sitten herasikin vasta puoli neljalta jolloin imetin. Taman jalkeen jatkoi unia yhdella minuutin itkulla aamuseitsemaan! Isa nukkui siis vieressa eika pahemmin taputellut eika silitellyt silla poika hermostui tasta viela enemman, lasnaolollaan vain rauhoitti.\nToinen yo sujui siten etta nukahti ilman inahdustakaan, ja kolmella lyhyella (1-3min) itkulla nukkui klo 5 asti, imetin, ja jatkoi aamukahdeksaan unia, jolloin herasimme kaikki iloisina ja levanneina. Ja viime yona nukahti jalleen ilman itkua, pikkaisen itki kerran jolloin tarvitsi isan vierelle nukahtaakseen takaisin, sen jalkeen ' itkahti' pari kertaa ja nukahti yksin uudelleen, imetin klo 4 ja nukuimme klo 7 asti!!\nTama on ollut jotain aivan mielettoman mahtavaa, ja todellakin tuhat kertaa helpompaa kuin luulin ja pelkasin. Ja vaikka itse olen ihmeellisen vasynyt (varmaan kun kroppa muistaa etta mita nukkuminen on, niin kaipaa sita enemman - hurjaa miten sita selviaa tunnin patkaunilla yli puoli vuotta...) niin nyt jo ymmarran miten paremmaksi paivien laatu unien paranemisen myota tulee muuttumaan.\nSeuraava vaihe olisi sitten etta aiti muuttaisi takaisin sankyyn (meilla siis sivuvaunu kaytossa, jonne poika on joka yo nukahtanut) ja sitten kai lopullinen tavoite etta jattaisimme pojan valveilla nukahtamaan itsekseen. Tata varten taytyy varmaan laittaa laita takaisin sankyyn, jotta ei vaan onnistu kiipeamaan peitto/tyyny muurin yli joka nyt toimii esteena (unissaan ei sielta lahde kampeamaan mutta hereilla ehka).\nNyt kuuluu paivaunilta herailya,\nLevannein terveisin Lumsku :)\nklo 9:00 | 22.3.2007\nMeillä nukuttiin 9-4. Sitten 5.30 maito ja noustiin jo 7..mutta tosi hyvin...katsotaan miten jatkossa : )\nklo 22:39 | 10.10.2018\nTäällä reilu 8kk ikäisen pojan äiskä lukee "kateellisena" näitä kuinka säännöllisesti herätään ja yösyötöistä on päästy eroon.. Vieroitin pojan tissistä n. 7kk ikäisenä, siihen meni n viikko ja onnistui mielestäni suht helposti. Ajatuksella, että ehkä maitopullon kanssa yösyömiset vähenis.. No ei kyllä vähentynyt! Saattaa herätä 3-7 kertaa yöllä, niin, ettei rauhotu ilman maitopulloa.. Melkeen järkytyin siitä maitomäärästä minkä saattaa yöllä juoda, vaikka päivällä olisikin syöty hyvin. Tottahan kaikki vaikuttaa kaikkeen, liikkuminen/uuden oppiminen, päiväunet, syöminen päivällä, hampaiden tulo jne. Ja noidankehä päivällä ei syödä hyvin-yöllä paljon maitoa. Tosin tänään kerrankin syötiin päivällä hyvin, mutta herännyt jo 3 kertaa maidolle reilu parin tunnin sisään..\nTää on mulle 4. Lapsi, mut ekaa kertaa oli edessä tissistä Vieroittaminen ja nyt yösyötöt alkaa painaa pikkuhiljaa silmäluomia... Mies ei kestä kuunnella sydäntä särkevää huutoa, eikä viittis muita lapsia (ja naapureita) pitää hereillä.. vai onko huudattaminen ainoo vaihtoehto?


Nettivaraosa - pajero 1992 - Auton varaosat - Nettivaraosa\nOSINA MITSU PAJERO 3,0 V6 automaatti laatikolla\nJere Skyttä Moro kiinnostaisi taka-akselin hinta ? Ja mikä välitys ?\nPJ-Kone Oy vastasi Hei! Tämän auton osien tiedustelut suoraan numerosta 050-5539129\nAnttoni Hakanen levikesarja varmaankin mennyt jo ?\nPJ-Kone Oy vastasi On myyty jo.\nJussi Hämäläinen Moro! Olisko kattoluukun osia?\nPJ-Kone Oy vastasi Soita ilmoituksen lisätiedoissa olevaan numeroon.\nNettivaraosa ID 1036690


Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittaminen puolustus- ja turvallisuusalalla\nTämä ehdotus direktiiviksi pyrkii luomaan uudet eurooppalaisen lainsäädännön puitteet, jotka koskevat julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamista puolustus- ja turvallisuusalalla. Ehdotuksessa esitetään säännöksiä lisäämään hankintaviranomaisten joustavuutta ja takaamaan tietojen turvallisuus ja toimitusten varmuus.\nEhdotus Euroopan parlamentin ja neuvoston direktiiviksi, annettu 5 joulukuuta 2007, julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta puolustus- ja turvallisuusalalla.\nDirektiivissä ehdotetaan, että käyttöön otetaan uudet eurooppalaisen lainsäädännön puitteet, jotka koskevat julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamista puolustus- ja turvallisuusalalla.\nJäsenvaltiot soveltavat tämän alan nykyistä direktiiviä hyvin vähän sen takia, että siinä sallitaan poikkeuksia puolustusalan julkisille hankinnoille. Näin ollen valtaosa puolustus- ja turvallisuusalan materiaaleista on ostettu yhteensovittamattomien kansallisten hankintasääntöjen ja -menettelyjen mukaisesti. Tämä epäyhtenäisyys mahdollistaa perustamissopimuksen periaatteiden – erityisesti avoimuuden, syrjimättömyyden ja yhdenvertaisen kohtelun periaatteiden – noudattamatta jättämisen ja haittaa Euroopan puolustusmateriaalimarkkinoiden luomista.\nNäiden havaintojen takia parlamentti ja neuvosto pyrkivät rajoittamaan poikkeuksiin turvautumista puolustus- ja turvallisuusalalla. Tavoitteena on ottaa käyttöön uusi oikeudellinen väline, joka on mukautettu näiden alojen julkisten hankintojen erityispiirteisiin, jotka vaativat erityisiä varotoimia.\nDirektiiviä sovelletaan julkisia hankintoja koskeviin sopimuksiin, joiden tavoitteena on aseiden, ammusten ja sotatarvikkeiden hankinta sekä rakennusurakat ja komponenttien hankinnasta tai materiaalien keruusta koostuvat palvelut. Direktiiviä sovelletaan julkisia hankintoja koskevia sopimuksiin, joiden arvon on arvioitu olevan ilman arvonlisäveroa vähintään 137 000 (tietyissä tapauksissa), 211 000 tai 5 278 000 euroa.\nDirektiiviä ei sitä vastoin voi soveltaa hankintasopimuksiin, joita koskevat eri menettelysäännöt jonkin kansainvälisen sopimuksen nojalla tai jotka on tehty jonkin kansainvälisen järjestön erityismenettelyn nojalla, eikä sellaisiin sopimuksiin, jotka on tehty jossakin kolmannessa maassa asevoimien sijoittamisesta tai sotilasoperaation johtamisesta tai tukemisesta Euroopan unionin (EU) ulkopuolella.\nDirektiivissä esitetään keinoja, joilla pyritään lisäämään hankintaviranomaisten joustavuutta ja takaamaan tietojen turvallisuus ja toimitusvarmuus. Direktiivissä esitetään kolmea periaatetta: neuvottelumenettelyn salliminen ilman erityisiä perusteluita ja julkaisematta etukäteen hankintailmoitusta, mahdollisuus käyttää rajoitettua menettelyä ja mahdollisuus käyttää kilpailullista neuvottelumenettelyä.\nDirektiivillä pyritään myös toimitusvarmuuteen ja otetaan käyttöön erityistoimenpiteitä, sopimusvelvoitteita sekä ehdokkaiden valintaperusteita. Direktiivillä pyritään suojaamaan tietoja suojakeinoilla, jotka koskevat sopimuksentekomenettelyä, ehdokkaiden valintaperusteita sekä hankintaviranomaisten soveltamia sopimusvelvoitteita.\nMenettelyt ja kilpailullinen neuvottelumenettely\nNeuvottelumenettelyissä, joihin liittyy hankintailmoitus, hankintaviranomaiset neuvottelevat tarjoajien kanssa tarjousten mukauttamisesta vaatimuksiin sekä löytääkseen parhaimman tarjouksen. Neuvottelumenettely voidaan toteuttaa peräkkäisissä vaiheissa, jotta tarjousten määrää saadaan vähennettyä. Neuvottelumenettelyn käyttäminen ilman etukäteen julkaistavaa hankintailmoitusta on myös mahdollista direktiivissä erikseen määritetyissä tapauksissa.\nMikä tahansa taloudellinen toimija voi osallistua rajoitettuun menettelyyn sillä ehdolla, että hankintaviranomaiset ovat pyytäneet sitä esittämään tarjouksen.\nPuitesopimusta tehdessään hankintaviranomaisen on noudatettava kaikissa menettelyn vaiheissa sääntöjä puitesopimukseen perustuvien hankintasopimusten tekemiseen saakka.\nMikäli hankintaviranomainen arvioi, että menettelyt eivät salli sen tehdä hankintasopimusta, se voi ottaa ehdokkaiden kanssa käyttöön kilpailullisen neuvottelumenettelyn, jolla pyritään löytämään parhaimmat ja taloudellisesti edullisimmat tarjoukset.\nToimitusvarmuus ja tietoturvallisuus\nHankintaviranomainen voi toimitusvarmuuden taatakseen vaatia tarjoajalta, että tarjous\ntodistettavasti soveltuu täyttämään sopimukseen sidotut maastavientiin, kuljetukseen ja kauttakuljetukseen liittyvät vaatimukset;\nnoudattaa vaatimuksia toimitusketjun organisoinnin ja sijoittumisen osalta;\nsisältää sitoumuksen täyttää lisätarpeet kiireellisessä tilanteessa, kriisitilanteessa tai aseellisen selkkauksen yhteydessä;\nsisältää kansallisten viranomaisten sitoumuksen olla estämättä mahdollisten lisätarpeiden täyttämistä kiireellisessä tilanteessa, kriisitilanteessa tai aseellisen selkkauksen yhteydessä;\nkäsittää tavarahankintojen uudenaikaistamisen ja mukauttamisen;\nsisältää sitoumuksen ilmoittaa kaikista organisaation tai teollisuusstrategian muutoksista, jotka voivat vaikuttaa velvoitteisiin hankintaviranomaista kohtaan.\nHankintaviranomainen voi tietojen turvaamisen taatakseen vaatia tarjoajalta, että tarjous sisältää\ntodisteet siitä, että alihankkijoilla on valmiudet suojata arkaluontoisten tietojen luottamuksellisuus;\nsitoumuksen samojen todisteiden toimittamisesta uusista alihankkijoista, joita aiotaan käyttää hankintasopimuksen toteuttamisessa;\nsitoumuksen säilyttää luottamuksellisina kaikki arkaluonteiset tiedot koko hankintasopimuksen toteuttamisen ajan sekä sopimuksen irtisanomisen tai päättymisen jälkeen.\nTietojenvaihdossa on varmistettava, että tietojen yhtenäisyys sekä tarjousten luottamuksellisuus säilyvät.\nHankintaviranomaisten on ilmoitettava objektiiviset ja syrjimättömät valintaperusteet, joita ne aikovat soveltaa, sekä niiden ehdokkaiden vähimmäismäärä, joille ne aikovat esittää tarjous- tai neuvottelupyynnön.\nEhdokkaat ja tarjoajat, jotka on tuomittu osallisuudesta rikollisjärjestön toimintaan tai jotka ovat syyllistyneet rahanpesuun, terrorismin rahoitukseen, lahjontaan, petokseen tai terrorismiin, ovat poissuljettuja. Samoin poissuljettu on jokainen taloudellinen toimija, joka\non konkurssissa, purkumenettelyn kohteena tai keskeyttänyt liiketoimintansa, asianosaisena oikeudenkäynnissä tai akordikäsittelyssä;\non saanut ammattinsa harjoittamiseen liittyvästä lainvastaisesta teosta tuomion;\non syyllistynyt vakavaan virheeseen, kuten tietoturvallisuuteen liittyvien toimijan velvoitteiden rikkomiseen aikaisemman hankintasopimuksen yhteydessä;\non laiminlyönyt velvollisuutensa (maksaa sosiaaliturvamaksuja tai veroja);\non syyllistynyt väärien tietojen antamiseen.\nHankintaviranomainen lähettää ennakkotietoilmoituksen "hankkijaprofiilista", jonka komissio tai hankintaviranomainen itse julkaisee.\nHankintaviranomaiset käyttävät laadunvarmistusjärjestelmiä, jotka on perustettu EU:n normien, yhteisön ympäristöasioiden hallinta- ja auditointijärjestelmän (EMAS) sekä eurooppalaisten tai kansainvälisten ympäristönhoitoa koskevien standardien mukaisesti.\nJäsenvaltiot toimittavat komissiolle direktiivin soveltamisen arvioinniksi joka vuosi ennen lokakuun 13. päivää tilastoselvitykset julkisia hankintoja koskevista sopimuksista.\nViimeisin päivitys 23.04.2008


Kauhavan seurakunta aloittaa saattohoitoystävätoiminnan | Komiat\nPaikalliset Julkaistu 10.01.2020 14:28 (Päivitetty 10.01.2020 14:28)\nKauhavalla aloitetaan seurakunnan tukemana saattohoitoystävätoiminta.\n– Saattohoitoystävä voidaan kutsua paikalle, kun henkilö, jolle on tehty saattohoitopäätös, itse haluaa tai kun tämän omaiset sitä toivovat, seurakunnan diakoni Marita Kunnari kertoo.\n– Saattohoitoystävä on rinnallakulkija ja tukija. Hoitajien tehdessä omaa työtään ja vastatessa monesta potilaasta saattohoitoystävän on todettu olevan se tärkeä henkilö, jolla on aikaa. Saattohoitoystävä ei korvaa omaisia, mutta hän voi olla myös omaisten tukena, jos kuolema tuntuu vieraalta tai pelottavalta.\nKunnari korostaa, että saattohoitoystävä toimii tärkeässä vapaaehtoistyössä omien voimavarojensa ja elämäntilanteensa mukaan.\n– Järjestämme koulutusta Kaksineuvoisen kanssa, ja toiminnan perustana ovat säännölliset ryhmätapaamiset. Saattohoitoystäviä löytyy toivottavasti koko Kauhavan alueelta.


Romppala - Linda's Home & Garden: Kranssien aika\nMaa oli tänäänkin hieman valkoinen ja jotenkin nämä syksyn ensimmäiset oikein viileät päivät tuntuvat aina kaikkein kylmimmille. Onneksi kasvihuoneessa saa olla hieman suojassa. Siellä on mukava puuhastella ja tehdä koristeita talvikaudeksi. Olen tykästynyt callunakranssien tekoon. Viime syksynä tein violetin version, nyt päädyin puhtaan valkoiseen joka johdattaa ajatukset lumen tuloon. Lisää kranssikuvia päivitin Oma Piha -blogin puolelle, juttuun pääset tästä.\nPosted by Linda at tiistaina, lokakuuta 24, 2017\nenkulin käsityöt 24. lokakuuta 2017 klo 14.46\nKaunis kranssi ja valvoinen sopii hyvin ensilumien ja kuuran aikaan.\nLinda 24. lokakuuta 2017 klo 15.34\nTähän aikaan kaipaa valkeutta :)\nSilkku 25. lokakuuta 2017 klo 6.37\nVoi miten kaunista:)\nLinda 25. lokakuuta 2017 klo 16.35


Onko mielipidettä Haswing protruar 5.0 sähköperämoottorista - Perämoottorit - Suomi24 Keskustelut\nOnko mielipidettä Haswing protruar 5.0 sähköperämoottorista\nKyseessä kiinalainen yli 2kW, 5hp moottori. Hommasin tuollaisen viime kesänä. Sain moottorin niin myöhään, että ajelut jäivät vähiin, muutamaan tuntiin. Käytän sitä purjeveneen koneena laiturista siirtymiseen. Akusta 24V ja 400Ah.\nOmasta mielestänit odella tehokas kone ja mitä ilmeisemmin kuluttaa virtaa vähemmän kuin 2000-luvun alun sähkömoottorit. Ainakin se on harjaton ja modernimpi rakenne. Onko kenelläkään tästä koneesta omia kokemuksia? Entäs se pienempi, vanhempi malli 4.0? Kertokaa Haswingista tai sähköperämoottorista purkkarissa!\nHah 2.0 protuarin ostin ja jäi ensikesän kokeiluun. Haswingit on olleet hyviä kiina moottoreita ja kestää enemmän kuin kesän eli laatu on ok. Harmi vaan että joutuu aina ostamaan englannista kun suomessa sama kampe maksaa satasia enemmän.


Kokoomuksen Sari Sarkomaa esittää itsemurhien ehkäisyohjelman perustamista Suomeen – SARI SARKOMAA\nKokoomuksen Sari Sarkomaa esittää itsemurhien ehkäisyohjelman perustamista Suomeen\nKirjoittaja sariJulkaistu 8.9.2017\nKokoomuksen kansanedustaja ja mielenterveyspoliittisen neuvottelukunnan jäsenen Sari Sarkomaan esittää tehostettuja toimia itsemurhien ehkäisemiseksi. Keinoksi Sarkomaa ehdottaa itsemurhien ehkäisyohjelman perustamista. Ohjelmassa on huomioitava myös itsemurhan tehneiden tai sitä yrittäneiden läheiset. Suomessa itsemurhia tehdään yhä selvästi enemmän kuin muissa Pohjoismaissa. Suomessa ei ole ajantasaista itsemurhien ehkäisyohjelmaa, vaikka monia toimenpiteitä onkin tehty. Osana ohjelmaa tulisi laatia käypähoitosuositus itsemurhien ehkäisyyn. Siinä myös omaisten tukeminen on oltava mukana.\nMielenterveyspoliittinen neuvottelukunta on ehdottanut itsemurhien ehkäisyohjelmaa Suomeen. Mukana ovat olleet Mielenterveyden keskusliitto, Finfami, Suomen mielenterveysseura ja Psykosociala förbundet. Suomen mielenterveysseura on laatinut itsemurhien ehkäisyn tavoiteohjelman, joka voisi olla hyvä apu valtakunnallisen ohjelman valmistelulle. Ensivaiheen tavoitteeksi Mielenterveysseura on ohjelmassaan asettanut itsemurhakuolemien puolittaminen. Tällöin Suomi olisi itsemurhakuolemissa pohjoismaisella tasolla.\nEi ole terveyttä ilman mielenterveyttä. Sarkomaa muistuttaa hallitusneuvotteluissa mukana olleena, että terveyden edistämisen kärkihankkeen keskeiseksi osa-alueeksi sovittiin mielenterveyden edistäminen.\n”Osana näitä toimia on myös valmisteltava itsemurhien ehkäisyohjelma”, Sarkomaa toteaa.\nJoka vuosi Suomessa 10 000 – 20 000 ihmistä yrittää itsemurhaa ja tuhat yritystä johtaa kuolemaan. Itsemurhien määrä on vähentynyt, mutta suurimmissa riskiryhmissä laskua ei ole tapahtunut. Vakavimmat ongelmat ovat nuorten, alimpien sosioekonomisten ryhmien ja haavoittuvassa asemassa olevien ihmisten keskuudessa.\nKansallisilla itsemurhien ehkäisyohjelmilla on onnistuttu ehkäisemään itsemurhia merkittävästi. Esimerkiksi Skotlannissa on onnistuttu vähentämään itsemurhia 19 prosentilla. Skotlannissa on panostettu esimerkiksi hoitohenkilökunnan ja poliisien kouluttamisen, kuinka itsemurha-aikeita voidaan tunnistaa ja ottaa puheeksi.\n”Tavoite on, että itsemurha-aikeet osataan tunnistaa ajoissa ja apua osataan tarjota, kun sille on tarvetta. Akuutin matalan kynnyksen avun saaminen ja nopea tuki itsemurhaa yrittäneille ja harkitseville sekä heidän läheisilleen ovat itsemurhien ehkäisyn kulmakiviä̈”, Sarkomaa päättää.\nJulkaistu 8.9.2017 Kirjoittaja sariKategoriat Tiedotteet\nEdellinen:Kokoomuksen Sarkomaa: Fysioterapeutin suoravastaanotosta lakisääteinen oikeus: Lisää toimintakykyä ja säästöjä\nSeuraava: Kelan valtuutetut: Kelalaki uudistettava viipymättä


Miksi jänekset eivät syö hedelmäpuitteni runkoja?\npäiväys: tammikuuta 31, 2021\nSyy ei ainakaan ole siinä, että suojaisin puuni tarpeeksi hyvin. Alkuun minulla ei edes ollut mitään suojia istuttamieni puiden ympärillä, mutta sitten alkoi epäilys iskeä, että mitä jos ensi talvena ei olekaan näin hyvä tuuri. Lisäsin siis nuorien omenapuiden ja muutaman luumupuun ympärille ihan oikeat verkot, mutta muiden varsiin lisäsin noin 30-50cm runkosuojaa eli ihan liian vähän.\nSyy ei myöskään ole siinä, että tamppaisin lunta ahkerasti puuntaimieni ympäriltä, jolloin mitättömät runkosuojat olisivat tarpeeksi. Eikä syy ole todellakaan siinä, että kasvimaani olisi hyvin aidattu.\nSyy ei myöskään ole siinä, että seudulla ei olisi jäneksiä. Oheisessa kuvassa on todistusaineistoa, siitä miten ketävästi jänöjussi on aidan yli kasvimaalleni lipunut.\nPohdiskelujeni tuloksena, olen rajannut vaihtoehtoiset syyt kahteen.\nJoko hedelmäpuuni maistuvat niin pahoilta, ettei ne kelpaa edes maalaisjäniksille tai sitten talviruokin jäniksiä hevosten heinillä niin hyvin, ettei nuo röyhtäilevät jänekset enää paluumatkalla hevosaitauksesta metsään, saa mahtumaan mahaansa edes pientä kuoren palasta maan maukasta luumupuun kuorta.\nMitä mieltä olet lukijani? Kumpi vaihtoehdoista tuntuu sinusta todennäköisemmältä vai keksitkö jonkun muun selityksen sille, että kymmenen vuoden aikana yhteenkään runkoon ei ole hampaita upotettu?\nTänä vuonna komposti ei ole (ainakaan vielä jäätynyt) ja lumikkokin pysytteli koronarajoitusten mukaisesti parin metrin päässä.\nmarketta 1. helmikuuta 2021 klo 6.34\nVarmaan nököhampaat pitävät tarjolla olevaa heinää parempana. Mutta älä heittäydy turvallisuuden tunteeseen. Metsäjänis ei ole niin perso omppopuille, mutta rusakonperkeleet taas ovat!\nMeilläkin kävi vuosia tuuria, että mihinkään ei kajottu. Mutta sitten yht'äkkiä kelpasi jopa koivuntaimet! Joten, kaikki suojataan ja silti talttahampaat välillä voittavat!\nHarmaan torpan emäntä 1. helmikuuta 2021 klo 7.47\nNo ku tää mua just ihmetyttää, että näinä viime talvina kun on heposille ollut tarjolla säilöheinää, niin ei oo pahemmin ylijäämäkorsia jäänyt hangelle.. Kyllä mä nyt kävin tamppaamssa lumia alas hedelmäpuiden ympäriltä.. mutta silti ois helppo nyrhästä ainakin jostain..\nTinzu 1. helmikuuta 2021 klo 19.47\nHevosten heinät meillä ainaskin säästävät omenapuut. Ennen oli iso pyöröpaali pihalla auki, niin huh sitä pupunkakan määrää, mikä sen ympärille talven mittaan kertyi! Nyt syötetään pikkupaaleja, mutta aina niistäkin sen verran rippeitä jää että jänöt paikalle löytyvät.\nNila 3. helmikuuta 2021 klo 16.44\nMinä veikkaisin samaa että niillä on vatsat täynnä koska nuori puunkuori luulisi maistuvan. Onneksi meillä on puutarha aidattu hyvin.\nMinna / Hiidenkiven puutarhassa 5. helmikuuta 2021 klo 9.34\nHelpompihan se on käydä valmiiksi tarjolle laitettua heinää ahmimassa kuin repiä puiden kuorta. Varsinkin talvipakkasilla metsän eläimet suuntaavat sinne, mistä saa varmuudella ja nopeasti mahan täyteen. Yhden puun kaluamiseenkin kun kuluu aikaa ja energiaa eikä se välttämättä edes riitä, vaan pitää etsiä toinen tai kolmaskin puu evääksi ennen kuin voi painua kuusen alle ruokaperäsille. Kannattaa kuitenkin olla varuillaan, sillä joskus saattaa joku kokeilunhaluinen tai vaihtelua ruokavalioonsa kaipaava yksilö maistella arvokkaampiakin eväitä. Hyvä kuitenkin, että ovat näinkin pitkään jättäneet hedelmäpuunne rauhaan. Mitä isommiksi ja paksukuorisemmiksi puut kasvavat, sitä todennäköisemmin saavat olla jatkossakin rauhassa.\nTeillä on kompostori saanut yhtä muhkean "talviturkin" ylleen kuin meilläkin :) Hyvin eristää lumikasa pakkaselta ja kompostori pysyy sulana. Aurinkoista alkavaa viikonloppua!


Hendenvaara: Äiti ja luonto\nHuomenna olisi taas äitienpäivä.\nOmasta äidistäni voisin kertoilla monta juttua, mutta en kuitenkaan mene sitä odotetuinta tietä, joten juhlitaan nyt tällä kertaa Luonto-äitiä. Tarinaa on vähemmän, kuvia enemmän\nVein aamulla pikku-ukon softaamaan Vihtiin. Paluumatkalla kotiin, poikkesin tarkistamassa erään tulomatkalla huomaamani jutun. Tien varressa oli ollut jotain, joka herätti kiinnostusta...\nMonesti on tullut aiemmin löydettyä vastaavien puomien takaa mielenkiintoisia juttuja. Autiotaloja, graffiteja, hylättyjä vanhoja esineitä, jne. Tien päässä oli mentävä käymään.\nTällä kertaa ei odotettuja aarteita kuitenkaan näkynyt, mutta kannatti silti poiketa koska ilma oli mitä parhain, sain muutaman mukavan luontokuvan alkukesästä.\nPäästessäni melkein tien päähän saakka, huomasin kolme peuraa ja yritin hiipiä huomaamattomasti fotaamaan. Hiiviskelyssä on kuitenkin vielä treenattavaa ja saaliiksi jäi vain tuoreet jäljet.\nPari joutsenta oli myös tullut kesämökilleen ja toisen sain kuvattua.\nIlma todella oli oikein kohdallaan. Vihreää puskee luontoäidin sylistä.\nHiirenkorvat coming up!\nIhaillessani tuoreita koivunlehtiä, tilannehuumori tuli tontille. Olinhan löytänyt Koivukujalle. Mitään tietä tosin ei ollut vielä paikalle tullut mutta ilmeisesti Vihdissä kunnallistekniikka toimii näin päin; ensin nimi, sitten tie.\nPaikallisia asukkaitakin tuli vastaan. Neljä sisiliskoa nautti aurinkokelistä mutta myös niille hiipimiseni oli hivenen liian rymistelevää ja fotot jäi saamatta.\nNokkosperhonen repi arskaa.\nKuten kuvioon kuuluu, valkovuokot mukaan juhlapäivän viettoon.\nJatkaessani kotimatkaa bongasin tien varresta vielä toisenkin mielenkiintoni herättävän asian:\nJoku kutsui nimeäni.\nLuontoäiti koetti vihjata mitä seuraisi jos vaara iskisi.\nHyvältä näytti reitin varrella\nTästä näkökulmasta tulee itselleni mielleyhtymä kirjoituksestani tammikuulta: "Osuuspankin raunioissa"\nJa vielä tarkemmin nimenomaan tämä kuva:\nMutta takaisin tähän päivään. Päästyäni hiekkakuopan päälle, huomasin että joku oli rakentanut aikamoisen barrikadin matkaa estämään:\nKävellessä kohti reunaa, muistelin Duudsoneiden huikeita\nHiekkakuoppa-voltti sessareita sankareiden alkuajoilta, kun kundeilla ei vielä ollut tatskoja tai pitkiä hiuksia. Sällien maailmankiertueita ihastelin Moon TV:ltä joskus yli 10 vuotta sitten ja ei voi kuin arvostaa yhä edelleen.\nNäky reunalta ei ollut lainkaan hullumpi oikealla puolella,\nedessäpäin näytti vähän syvällisemmältä.\nKiersin samaa reittiä takaisin autolle ilman putoamisia, mutta myös alhalta päin piti kuvat napsia.\nTällaisina hetkinä sitä toivoo että olisi peruspokkaria parempi kamera ja että sellaista osaisi käyttää.\nAurinko on kuuma, käyttäkää rasvaa ja tarpeeksi vahvoja suojakertoimia.\nKuvaillessa tuli mieleen jostain syystä Egyptin pyramidit.\nViimeisessä kuvassa ikuistin paikallisia asukkaita. Törmäpääsky-yhdyskunnalla oli pihatalkoot menossa.\nVielä viimeinen räpsy, vuoden takaa: kunnon kimppu niitä valkovuokkoja sekä Pätkän kanssa äidilleni kustomoidut tennarit. Mummi tykkää valkoisesta joten hillittömiä väripläjäyksiä ei lähdetty hakemaan. Poitsu teki vasenkätisenä vasemman jalan tossun ja itselleni jäi oikea poponen\nLoppuun "Lapinläänin Scarfacea", vaikkei olekaan joulu.\nStepa: Viimeiset Dollarit\nLähettänyt hendenvaara klo 7.58\nTunnisteet: duudsonit, hiekkakuoppa, luonto, stepa, äiti, äitienpäivä


oulu arkistot » Page 2 of 3 » Oulun Vasemmisto\nArtikkelit | oulu\nIhmiset kautta Suomen ovat huolissaan omasta ja läheistensä turvallisuudesta. Tämä on ymmärrettävää. Esimerkiksi Oulussa on ilmennyt erittäin tuomittavia ja iljettäviä seksuaalirikosepäilyjä. Oikeuslaitoksen aika on nyt toimia. Yleisesti ottaen soisi moisissa tapauksissa annettavan ankarat tuomiot. Päänsilittelyjä ei kaivata. Samaan aikaan on…\tvas admin\nMiksi? Koska varsinkin Oulun seudulla ollaan positiivisesti Linnanmaa-riippuvaisia. Oulu on innovaatiokeskuksena kansainvälinen tiennäyttäjä. ”Oulun mallin” tulokset on saavutettu opetuksen, tutkimuksen, yritysten ja kaupungin yhteistyöllä. Täältä on kiinnostuneena haettu mallia maailmalle 80-luvun puolivälistä saakka. Linnanmaan yliopiston ja ammattikorkeakoulun tulevalla yhteisellä kampuksella on…\tvas admin\nOnko kaupunkisuunnittelu hallinnassa Oulussa, kun 2018 rakennettujen kerrostaloasuntojen keskikoko on 32 m2 ja viime vuonnakin vain 44 m2? ”Korkeiden” sijoitusyksiötalojen sijaan keskusta-alueille tarvitaan moni-ilmeisempää, perheasuntoja lisäävää, kohtuuhintaista asuntotuotantoa. Keskustan uudisrakentaminen ei tarjoa järkevän kokoisia ja kohtuuhintaisia asuntoja niille, jotka arvostavat…\tvas admin\nSelvityshenkilöt kuntoutuslääkäri Raija Kerätär ja TEM:n johtaja Tuija Oivo julkaisivat raportin ”Osatyökykyisten reitit työllisyyteen – etuudet, palvelut, tukitoimet” 15.11.2018 Helsingissä. Työttömistä noin 43.000 osatyökykyistä on palveluloukussa. Kun kuuntelin julkistamistilaisuutta, toivoin, että mahdollisimman moni päättäjä ja johtava virkamies sekä valtakunnan tasolla…\tvas admin\nHaukiputaan vasemmisto tiedusteli Haukipudaspäivillä asukkaiden mielipidettä kirjaston siirrosta. Saimme yli 70 vastausta, joissa jokaisessa oltiin sitä mieltä, että Haukiputaan kirjasto pitää säilyttää nykyisellä paikallaan. Tämä on sama viesti, mitä olen kuullut monelta eri suunnalta. Yhtään kirjaston siirtoa puoltavaa kommenttia en…\tvas admin\nTyöllisyyskysymys – työelämä muuttuu\n16.02.2019 09:03 vas admin Husson ihailema sote-uudistus toisi lisäleikkauksia vanhustenhoitoon\n08.02.2019 06:11 vas admin Vanhuspalveluiden tilanne selvitettävä Oulussa


Ammattimaiset tuotteet, kuten tyhjiölaatikko ja Blast Chiller tuottavat huipputuloksia myös kotioloissa. Nämä innovatiiviset tuotteet voivat muuttaa tapaa, jolla valmistat ruokaa.\nSmeg käyttää evästeitä käyttökokemuksen parantamiseksi. Saat lisätietoa evästeistä ja mahdollisuuden estää niistä joitakin tai kaikki. Lisätietoa: Napsauta tästä\nValitsemalla ”Hyväksy” vahvistat, että hyväksyt evästeiden käytön.


Jesualdo Ferreira (s. 24. toukokuuta 1946) on portugalilainen jalkapallovalmentaja. Joulukuusta 2020 lähtien hän on toiminut Boavistan päävalmentajana.\nJoulukuun lopulla 2019 Ferreira teki vuoden sopimuksen brasilialaisseura Santosin kanssa. Ferreira sai potkut seurasta elokuussa 2020, kun Santos putosi Brasilian liigan mestaruussarjan ensimmäisessä pudotuspelivaiheessa.\nJoulukuussa 2020 Ferreira palasi valmentamaan kotimaahansa kuuden vuoden tauon jälkeen, kun hän teki kesään 2022 ulottuvan sopimuksen Boavistan kanssa.\n↑ Jesualdo Ferreira não é mais técnico do Santos FC\n↑ Jesualdo Ferreira oficializado como novo técnico do Boavista\nNoudettu kohteesta ”https://fi.wikipedia.org/w/index.php?title=Jesualdo_Ferreira&oldid=19444269”\nViimeksi muokattu 27. joulukuuta 2020 kello 16.00\nSivua on viimeksi muutettu 27. joulukuuta 2020 kello 16.00.


Terveisin; Joanna: Laukku jonka voisi syödä!\nLaukku jonka voisi syödä!\nMua jäi mietityttään eilen se Ted Bakerin laukku niin paljon että kävin ostamassa sen tänään. Mietin et otanko isomman version vai pienemmän ja päädyin pieneen koska 1. sitä on helpompi kuljettaa mukana 2. Se oli söpömpi 3. Mulla ei oo paljoo pikkulaukkuja. 4. oli edullisempi!\nTää on tehty melko paksusta kumimateriaalista joka estää vedenpääsyn sen läpi. Myös sisäpinta on vettä hylkivää. Siks tää onkin tosi hyvä kesälaukku rannalle esimerkiks ja ei tarvii huolestuu jos pistää tän märälle nurmikolle tai maalle. Pinnan puolesta tätä voi olla myös helppo puhistaa jos likaantuu käytössä. Ainut miinus siitä ettei tässä oo vetoketjua, vesi pääsee satamaan kyllä laukkuun jos sellainen keli sattuu olemaan.\nEn oo ennen törmännyt laukkuun jossa olis tämmöisiä kirjoituksia.\nKahvat ei oo vielä päässy muotoutumaan. Laukku on muutenkin niin kovaa materiaalia että voi mennä jonkin aikaa et kahvat muotoutuu. Päivän asuna eilen ostamani paita joka sopiikin hyvin tän laukun kanssa.\nMä muutenkin tykkään Ted bakerin tuotteista. Ne on niin ajattomia ja simppelin näköisiä. Kaikenlisäks ne näyttää herkullisilta ja on kivan tyttömäisiä. :)\nterveisin; Joanna klo tiistaina, kesäkuuta 05, 2012\nIhana blogi sulla!jään suraamaan (: liity mun jos kiinnostaa http://jaicablogi.blogspot.fi/\n6. kesäkuuta 2012 klo 9.45\njeepulis, käyn tsekkailemassa. Kiva et jäit surraamaan ;)\n6. kesäkuuta 2012 klo 11.50\nJozzouu tuo laukku oli niin makee! Mua jäi kaiveleen se vaalee ihana! Hitsi jos en saa mielenrauhaa ja JOUDUN käydä hakeen sen xD\n6. kesäkuuta 2012 klo 12.25\ntotta turiset! Haeppa sääkin oma karkki nii ollaan ku kaks marjaa , ja sit ei kaivele enään x)\n6. kesäkuuta 2012 klo 12.30\nApina Kapina kirjoitti...\nvähä jännä laukku! :o ja kiva blogi on :)\n6. kesäkuuta 2012 klo 14.14\njoo se on aika erikoinen kieltämättä :P thanks\n6. kesäkuuta 2012 klo 15.02\nKarkki mullekin tulee tuosta ekana mieleen :D Ihana silti, tollanen yksinkertainen mutta nätti. :)\n7. kesäkuuta 2012 klo 14.31\nJuhannus + musta tuli isosisko!\nPojat stailasi + omassa rauhassa rannalla\ntoivepostaus: kunnon ylläpitoa\nVoiko työpäivä rennommaksi mennä?\nGuessia ja vaatteiden väriloistoa


Vauvavuosi ja liikunta - Psykicks\nVauvavuosi ja liikunta\nEdellisen kerran kirjoitin liikkumisesta ja urheilemisesta raskausaikana, nyt jatkan tarinaa kertomalla omia kokemuksia siitä miten vauvavuoteen voi yhdistää kuntourheilun, liikkumisen ja retkeilyn. Oma pienokaiseni on nyt vuoden vanha, joten kokemukset ovat tältä ajalta. Kirjoituksella on tarkoitus kannustaa ja rohkaista omalla esimerkillä ja kokemuksella tuoreita äitejä ja isiä liikkumaan, ei tehdä kateelliseksi tai syyllistää siitä jos ei ole lähtenyt liikkeelle – varoituksen sana siis; älä vertaa itseäsi minuun, vertaa itseäsi itseesi. Jos olet liikkunut aktiivisesti ennen vauvavuotta, on liikkeelle lähtemisen kynnys varmasti matalampi. Alleviivattakoon myös, että jokainen vauva on yksilö omine haasteineen ja kehitysvaiheineen, joten tässäkin suhteessa mennään vauvan hyvinvointi edellä, ei liikunta tai äidin/isän toive edellä vaikka toki liikunnan tarkoituksena on edistää vanhempien hyvinvointia siinä missä vauvankin. Lähtökohta on se, että jokainen onnistunut liikunta kerta on plussaa, ja on hyväksyttävä se, että toisinaan ne saattavat päättyä jo lähes ennen kuin alkoivatkaan. Siitä ei pidä lannistua, se kuuluu asiaan.\nVuosi sitten vatsaani koristi 11 niittiä ja leikkaushaava oli tuore. Muistan miten alkuun kävelykin oli varsin haastavaa ja meno hidasta köpöttelyä. Pääasia oli päästä tekemään edes pienen pieniä jaloitteluja ja voittajafiilis tuli jo siitä kun ensimmäisen kerran kykenin kävelemään lähikauppaan omin jaloin. En saanut nostella vauvaa painavampia tavaroita, enkä olisi kyllä pystynytkään. Tässä siis lähtötilanne elokuun alussa 2016. Ensimmäisten viikkojen jälkeen kipujen hellittäessä särkylääkkeistä pystyi luopumaan ja kävelylenkit pitenivät päivä päivältä. Elokuu ja koko syksy oli lämmin, eikä haitannut se, että kesken kävelylenkin piti pysähtyä puiston penkille imettämään. En tehnyt imettämisestä itselleni estettä lähteä ulos. Leikkaushaava parani yllättävän nopeasti ja jo elokuun lopussa laitoin vauvan rintareppuun ja suuntasin iltarasteille nauttimaan syksyisestä luonnosta. Vauva lähinnä veteli sikeitä rintarepussa, viihtyen raikkaassa ulkoilmassa.\nTuoreille vanhemmille kaupataan kaikenlaista vauvanhoitotarviketta ja -välinettä. Vauvavuoden hankinnoista tärkeimmät ovat olleet juuri niitä tarvikkeita, jotka ovat mahdollistaneet urheilun vauvan kanssa. Ensimmäinen niistä oli tosiaan tuo pienelle vauvalle sopiva ergobaby rintareppu. Toinen Thulen Chariot cougar urheilurattaat (sopii 1kk iästä alkaen vauvatuen kanssa) ja kolmas Deuterin kantorinkka (sopii 6kk iästä alkaen). Kaikki nämä ostettiin käytettyinä tori.fi:stä, jossa lastentarvikekauppa käy onneksi vilkkaana ja välineissä säästää pitkän pennin. Näihin tarvikkeisiin sijoittaminen on kyllä maksanut itsensä moninkertaisesti takaisin erilaisina luonto- ja urheiluelämyksinä – eikä kukaan pääse väittämään, ettei vauvan kanssa voisi nykypäivänä liikkua!\nEnsimmäisen kerran pääsin kunnolla hikoilemaan vauvan tullessa 1 kk ikäiseksi kun saimme ottaa käyttöön urheilurattaat. Ihanaa oli se, ettei enää tarvinnut säästellä itseä ja miettiä sykkeiden karkaamista liian korkeiksi. Lisäksi huomasin taas kerran sen miten tärkeä asia on ihmisen hikoilla. Miehen sanoja lainatakseni: ”Sport washes away from the soul the dust of everyday life.” Lause on niin totta. Thulen kärryn pystyy muokkaamaan juoksuun, pyöräilyyn ja hiihtoon sopivaksi, joten kysymyksessä on todellinen aarre urheilevalle äidille. Vauva pyörän perään siis ja todellinen mäkitreeni voi alkaa (etenkin jos sattuu asumaan Kuopiossa)! Ja hikihän virtasi. Nautin syksyn aurinkoisista päivistä ja pisimmät pyöräilylenkit olivat 40-60km, muistaen tietenkin imetystauot.\nMyös juoksua pääsin pitkän tauon jälkeen harjoittelemaan ja mikä parempi tapa kehittää voimaa ja kestävyyttä kuin työntää rattaita. Alamäkijuoksukin kehittyi kun vaunun paino kiihdytti vauhdit kattoon. Tykkään juosta poluilla, mutta rattaiden kanssa lenkit oli suunnattava asfaltille – kunnes tajusin, että yhtälaillahan rattaiden kanssa voi mennä pururadalle juoksemaan. Onhan se tietty vähän pehmeä pohja, mutta jaloille ehdottomasti parempi alusta. Aivan kuten rintarepussakin, myös urheilurattaissa vauva viihtyi unien aikaan todella hyvin. Muistan kuitenkin monta kertaa, että juuri vähän ennen kotia vauva heräsi ja alkoi äännehtiä rattaissa, jolloin tulikin tehtyä todellinen loppukiri kotiin imettämään. Jos ennen lenkit olivat rauhallisia, mutta pitkiä peruskestävyys lenkkejä, nyt juoksulenkit muuttivat luonnettaan: välillä mentiin sitä rauhallista pk-lenkkiä, mutta paljon enemmän tuli myös tehtyä vauhtileikittelyä ja spurtteja.\nEnsimmäisen kerran olin erossa vauvasta puoli tuntia syyskuun puolessa välissä. Pääsin juoksemaan yksin ja nautin pienestä vapaudesta, jolloin lyhyestä treenistä tuli otettua kaikki irti. Miehen kanssa käytiin myös yhdessä juoksemassa, jolloin lenkkiin sisällytettiin mm. mäkivetoja niin, että toinen jäi alas vauvan kanssa ja toinen juoksi laskettelurinnettä ylös. Läpsystä vaihto ja toisinpäin. Sama konsepti toimi hyvin myös porrasjuoksussa. Juoksukunto koheni vauhdilla ja syyskuun 20.päivä osallistuin ensimmäiseen polkujuoksukisaan. Kyseessä oli Kuopio trail cupin 4.osakilpailu, jossa juostiin metsäpoluilla 6,1km. Muistan miten vielä juuri ennen lähtöä istuin autossa imettämässä poikaani, kun muut lämmittelivät lähtöalueella. Kipitin starttiviivalle, enkä juurikaan ehtinyt jännittämään kisaa ennen kuin se jo alkoi. Juoksin neljänneksi ajalla 28min 53s. Olin positiivisesti yllättynyt siitä miten nopeasti pitkän juoksutauon jälkeen jalka nousi niinkin kepeästi. Ja kuinka elvyttävää oli hetkeksi keskittyä täydellisesti johonkin ihan muuhun kuin vauvanhoitoon. Sillä energialla jaksoi taas hoitaa pienokaista ja valvoa yöaikaan imettäen.\nTriathlon seuran uintitreeneihin palasin lokakuun alussa. Meillä on kolme tasoryhmää ja ennen raskautta uin kovimman ohjelman mukaan, mutta nyt palasin nöyrästi ja kiltisti keskimmäisen vauhtiryhmän radalle. Huomasin, että raskausaikana ison mahan myötä uintiasentoni oli parantunut ja vaikka maha oli nyt lähtenyt, niin parantunut uintiasento oli jäänyt. Melko nopeasti uintikin alkoi kulkea ja jo ennen joulua minut ”häädettiin” pois keskimmäisestä vauhtiryhmästä, kun kuulemma menin liian lujaa! Koko talven kävin vain kerran viikossa uimassa, mutta vaikka treenimäärät olivatkin vähäiset niin siitä huolimatta uintivauhti jatkoi nousujohteista kehitystä ja syystä tai toisesta tällä hetkellä uintivauhti on parempi kuin ennen raskautta. Luulen, että kehityksen taustalla on se, että kun pääsee harvemmin treenaamaan, tekee sen yksittäisen treenin entistä paremmin ja keskittyneemmin. Lisäksi äitiyden myötä olen huomannut, että epämukavuusalueelle meneminen ei treeneissä ole enää niin epämiellyttävää – päinvastoin, olen jopa oppinut nauttimaan niistä kovista vedoista joita ennen kammosin. Omien uintitreenien lisäksi aloitimme vauvauinnin tammikuun lopussa pojan ollessa puolivuotias. On ollut hieno nähdä miten oma poika nauttii vedessä sukeltelusta ja polskimisesta.\nViime syksy oli pitkä ja lämmin. Otimme siitä kaiken irti ja karkasimme miehen työpäivien jälkeen lähimetsiin retkeilemään ja viikonloppuisin teimme päiväreissuja eri kansallispuistoihin. Sopivia retkikohteita olivat mm. Konneveden-, Pyhä-Häkin-, Salamajärven ja Tiilikkajärven kansallispuistot, joista kaikista löytyi sopivan pituisia rengasreittejä patikoitavaksi. Ensimmäiset puoli vuotta käytössä oli kantoreppu, jonka jälkeen siirryimme käyttämään kantorinkkaa, joka oli huomattavasti ergonomisempi etenkin kun pojan paino lähestyi kesää kohti 10kg.\nSyksy on hienoa aikaa liikkua ulkona, mutta niin on kyllä talvikin. Oikeastaan talvella lapsen kanssa liikkuminen tarjoaa laajemmat mahdollisuudet kuin kesä – lajivalikoimaa on enemmän! Lisäksi näin päivätyöläisenä oli mahtavaa kun lyhyet valoisat tunnit pystyi viettämään ulkona ja nauttimaan valosta. Laitoimme urheilurattaisiin sukset kiinni ja karvapohjasuksilla pito oli sopiva kärryn kanssa hiihtoon. Itse hiihdin perinteistä lähinnä jääladuilla (eli tasaisella), mutta tiedän että osa porukasta harrastaa myös vapaata tyyliä kärryn kanssa maastossa. Se vaatii kyllä pykälän verran enemmän voimaa. Talvella hiihdimme myös retkeilymielessä ilman latua mm. etsimässä saarista geokätköjä miehen kanssa. Perillä tehtiin nuotio, jonka äärellä imettäminenkin onnistui. Toinen mieluisa talviurheiluharrastus oli luistelu rattaiden kanssa. Tavallinen talvipäivä meni niin, että pojan aamupäivän unien aikaan ensin juoksin 3km alkulämmittelyn Kuopion satamaan, retkiluistimet jalkaan ja radalle. Satamalaiva toimi tarvittaessa imetystukikohtana. Kilometrejä kertyi, no paljon. Ja loppuverrana takaisin 3km juoksu. Näin niin upeita auringonpaisteisia päiviä, että jälleen kerran sain niistä valtavasti energiaa eikä talvi tuntunut läheskään niin pimeältä ja raskaalta mitä se työläisenä on tuntunut. Hämmästelin useasti sitä, miten vähän muita äitejä radalla näkyi. Koin olevani todella etuoikeutettu saadessani käyttää päiväni näin.\nAlkuvuodesta 2017 aloitimme puolivuotiaan poikani kanssa myös vanhempi-vauva-joogan kansalaisopistolla. Joogassa keskityttiin keskivartalon ja lantionpohjan lihaksia tukeviin liikkeisiin – ja samalla alkoi paljastua se mitä epäilinkin: minulla oli kuin olikin vatsalihasten erkauma! Niinpä niin, olin tietoisesti vältellyt tekemästä kaikenlaisia vatsalihasliikkeitä, enkä ollut salillakaan käynyt kuin muutamia yksittäisiä kertoja. Ja silti. Ehkä olin sitten huomaamattani noussut ylös vuoteesta istumaannousten vatsalihaksia rasittaen tms. Toki myös keisarinleikkaus altistaa erkaumalle. Olipa syy mikä hyvänsä, varasin ajan fysioterapeutille ja jo kolmen käynnin jälkeen olen saanut kuntoutettua erkaumaa hyvään suuntaan. Kannattaa näissä asioissa olla ajoissa liikkeellä, eikä odotella siihen asti että ilmaantuu kipuja tai muita vaivoja. Mutta palatakseni joogaan. Oli mukava saada viikkoon harrastus, jossa taas ohjatusti pääsi hetkeksi rauhoittamaan kehoa ja mieltä. Ja vauvoillekin oli tarjolla viihdykettä toisista vauvoista – aika meni ihmetellessä sitä mitä toinen kaveri vieressä puuhaa, ja äidit saivat (melko) rauhassa joogata omaan tahtiin.\nVauva-arjessa omat hetket ovat kortilla ja täynnä valintoja, miten käyttää se lyhyt aika. Itse tein useimmiten sen valinnan, että lähdin urheilemaan. Siirtymiin ei kannata käyttää turhaa aikaa, joten harjoituksen pitää alkaa saman tien. Paras treenimuoto näissä tilanteissa oli pistää pyörä traineriin ja tehdä tehokas jalkojen rääkkäys, vaikka lapsen päiväunien aikaan. Toisinaan treeni jäi varsin lyhyeksi lapsen herätessä uniltaan kesken kaiken, mutta treeni se on lyhytkin treeni. Joskus puolestaan käytin hyväkseni kauppareissun niin että ostosten teon jälkeen vedin lenkkarit jalkaan ja juoksin kotiin miehen ja pojan tullessa autolla. Pidemmillä automatkoilla puolestaan olen hypännyt pois kyydistä ennen kohteeseen saapumista ja pyöräillyt loppumatkan nauttien hetken omaa rauhaa. Olen sitä mieltä, että joka kerta näiden pienten hikisten irtiottojen jälkeen, palaan parempana äitinä takaisin. Maaliskuun lopulla kaivoin taas pyöräkärryn ja kantorinkan esiin. Hyviä treenejä olivat mm. Puijon portaiden kävely rinkka selässä vauvan kanssa. Toinen mukava treeni oli hypätä aamulla mammakaverin kanssa paikallisbussiin ja hurauttaa Siilinjärvelle. Ensin pulikoitiin Fontanellan aalloissa. Uinnin jälkeen vauvat alkoivat luonnollisesti unille ja me äidit tulimme takaisin omin jaloin: kaveri rullaluistellen, minä juosten rattaita työntäen. Kuopiosta ja lähialueelta löytyy myös muutamia frisbeegolf-kenttiä, joita pystyy kiertämään rattaiden kanssa. Siinä hyvä ulkoilu vinkki erityisesti isille! Enemmän se on omasta jaksamisesta ja kekseliäisyydestä kiinni saako vauva-arkeen yhdistettyä liikkumisen, kuin siitä ettei aikaa aina ole. Välillä on tietysti järkevääkin käyttää se pieni oma hetki sohvalla pötköttelemiseen liikkumisen sijaan.\nMuutama sana vauvan kanssa reissaamisesta. Keväällä teimme miehen ja pienokaisen kanssa retkeilyreissun ulkomaille Saksan Alpeille. Kävimme kahdessakin kansallispuistossa päivävaelluksilla ja poika huiputti Saksan korkeimman vuoren Zugspitzenin (2962m) – hienosti meni sekin! Automatkustaminen ei ole ollut pojan vahvuus milloinkaan, joten paluumatkalla Helsingistä Kuopioon oli hyviä pysähdyspaikkoja Sipoonkorven kansallispuisto ja Leivonmäen kansallispuisto, joihin molempiin teimme päiväretket. Toinen ulkomaanreissu suuntautui Italiaan Como-järvelle, josta sieltäkin löytyi upeita vaelluskohteita. Kannattaa tosin mennä keväällä ennen pahimpia helteitä.\nKesällä puolestaan suunnitelmissa oli toteuttaa Suomessa Suur-Saimaan pyöräretki. Pojalle iski kuitenkin enterorokko, joten ajankohtaa piti siirtää eteenpäin. Siinä välissä poitsu ehtikin oppia konttaamaan ja oli niin innokas harjoittelemaan, ettei usean päivän istuminen pyöräkärryssä tullut enää kuuloonkaan. Retket ja reissut on kuitenkin tarkoitus toteuttaa niin, että kaikilla olisi kivaa enimmän osaa ajasta! Siispä teimme pienoisretken kesäiseen Puumalaan, jossa kävimme toisena päivänä patikoimassa Norppapolun (13km) ja toisena päivänä pyöräilemässä Puumalan saaristoreitin (60km), joka maisemineen veti kyllä vertoja Turun ja Ahvenanmaan saaristolle. Toinen pyöräretki tehtiin myöhemmin kesällä Joensuuhun, jossa pyöräilimme Jaaman kierroksen (n.50-60km) ja kävimme patikoimassa kuvankauniilla Lykynlammella.\nLoppukesän vaellusretki suuntautui puolestaan Hossaan, joka paljastui erinomaiseksi retkikohteeksi nimenomaan lapsen kanssa liikkujalle. Sopivan pituisia rengasreittejä (8-14km) päiväretkiin oli tarjolla useita. Minä, ystäväni ja poikani vietimme kolme päivää patikoiden, ja vielä olisi jäänyt nähtävää. Yöt olimme vuokratussa mökissä järven rannalla. Olen huomannut, että meillä lapsi jaksaa olla rinkassa yhtä kyytiä noin kaksi tuntia, jonka jälkeen on hyvä pitää pidempi tauko. Toinen kaksi tuntinen on sitten vielä mahdollista jatkaa retkeä kun lapsi on saanut välissä vähän voimistella ja täyttää mahansa.\nKoko kesän saimme nauttia luonnosta myös iltarasteilla. Poika on tottunut olemaan rinkassa ja useimmiten nukkuu siellä, mutta huomasimme että välillä hän jaksoi olla hereillä ja ihastella maisemia ihan hiljaa. Toimiva ja useaan kertaan testattu ulkoilutapa oli tehdä niin, että toinen otti B-radan ja toinen lyhyemmän C-radan. Sillävälin kun toinen sai juosta oman treenin B-radalla, toinen meni pojan kanssa C-radan ja tämän jälkeen vaihto päikseen. Vaikka poju ei varmasti näistä vuosista mitään muistakaan niin uskon silti, että luonnossa oleminen ja luonnon aistiminen ympärillä on kuitenkin jättänyt jonkinlaisen implisiittisen muistijäljen.\nMitenkäs sitten oma kisakesä? En ottanut siitä paineita, vaan enemminkin ajattelin, että on mukava saada selville mihin oma kunto yltää kahden vuoden kisatauon jälkeen. Osallistuin Jukolaan Venlojen viestiin ja kesän puolivälissä Kuopio triathlonin joukkuekisan juoksuosuudelle. Molemmat kisat sujuivat omalta osalta kiitettävästi ja itselle asetetut tavoitteet täyttyivät. Juoksukunto tuntui olevan kohdallaan ja askel kevyt kun meni ilman rattaita. Harjoituskilometrejä ei ehkä ole tullut yhtä paljon kuin aiempina kesinä, mutta se ei haitannut – päinvastoin. Varsinainen pääkisa oli Tahkolla elokuun alussa triathlonin puolimatkan kisa. Kisassa uinti ja pyöräily sujuivat omalla tasolla sateisesta kelistä huolimatta. Sen sijaan juoksuosuudella tuli vaikeuksia vauhdin ylläpitämisessä kylmyydestä kramppaavien lihasten takia. Loppuaika ei ollut oma paras, mutta riitti kuitenkin naisten yleisen sarjan kolmanteen sijaan. Pitkän tauon jälkeen olen tyytyväinen siihen mihin oma kunto tällä hetkellä yltää vauvavuoden jälkeen ja tiedän, että tästä on vielä vara parantaa. Syksyllä tarkoituksena olisi kisata vielä muutamassa polkujuoksutapahtumassa Pohjois-Savossa.\nYksilö- ja kestävyyslajien harrastajana on kenties helpompi toteuttaa urheiluaktiviteetteja yhdessä lapsen kanssa. Voimaharjoittelusta en mene sanomaan ohjeita kun en asiantuntija siinä ole, mutta sen tiedän että vauvan kanssa yhdessä voi pistää pienimuotoisen kotikuntosalin pystyyn. Vauva osallistuu mielellään treeneihin toimimalla punttina! Mies taas puolestaan on innokas joukkuepelaaja ja huomasinkin ilokseni, että kun kesällä itse tein töitä ja mies oli päivät lapsen kanssa, oli päivittäistä hupia nähdä miten poika törötti istua maalissa miehen pelaillessa hänen kanssaan joko jalkapalloa tai sählyä. Ja vaikkei poika ihan vielä ymmärtänyt pelin ideaa, niin näyttihän tuo innoissaan olevan mukana harjoittelemassa mm. mailan käyttöä!\nMuutamia asioita olen jäänyt kaipaamaan mitä lapsen kanssa ei ole vielä vauvavuotena pystynyt tekemään. Toinen niistä on melominen ja toinen maastopyöräily. Soutuveneellä olemme pari kertaa soudelleet, mutta muuten täytyy vielä hetki odottaa ennen kuin lapsen kanssa pääsee myös näitä mukavia aktiviteetteja kokeilemaan.\nTällainen oli siis minun vauvavuoteni urheilemisen ja liikkumisen näkökulmasta. Toivon, että tällä kirjoituksella tarjoaisin muutamia vinkkejä tuleville (ja oleville) äideille, jotta hekin pääsisivät liikkumaan monipuolisesti vauvavuoden aikana. Etenkin jos kysymyksessä on urheileva äiti, joka pelkää, että urheilu loppuu vauvan tuloon niin, ei hätää: ei se lopu, se vaan muuttaa vähän muotoaan.\nTässä vielä kootut vinkit, jotka voivat helpottaa liikunnan yhdistämistä vauva-arkeen:\nSopikaa puolison kanssa vakiopäivät omiin urheiluharrastuksiin. Kummallekin on silloin selvää ja ennakoitavaa, milloin toinen on omissa menoissa eikä asiasta tarvitse riidellä ja käyttää aikaa siihen.\nKannattaa totuttaa vauva alusta asti olemaan rintarepussa/kantorinkassa ja urheilu-/juoksurattaissa. Jos aloitat vasta kun vauva on jo vuoden ikäinen, ei hän välttämättä enää suostu olemaan siellä.\nMuista pukea vauva tavallista lämpimämpiin vaatteisiin kun käytät kantorinkkaa. Meillä oli kesälläkin käytössä villahousut, eivätkä olleet yhtään liikaa. Pyöräillessä myös lämpömakuupussi auttaa pitämään tuulesta johtuvan kylmyyden poissa.\nKannattaa hyödyntää aika ennen kuin vauva alkaa itse liikkumaan aktiivisesti, etenkin jos haluat tehdä pidempiä retkiä.\nSuomesta löytyy valtavasti hyviä retkikohteita vauvaperheelle. Pitää olla vain jaksamista pakata ja purkaa tavarat kerta toisensa jälkeen ja tahtoa suunnitella sen verran asioita, että päiväetapit ovat sopivan pituisia vauvan tarpeisiin nähden, ja taukoja ja evästä on riittävästi vauvalle ja itselle! Jos imetät, moni asia helpottuu.\nRankoista ja väsyneistä hetkistä huolimatta vauvavuosi on mielestäni mitä hienoin mahdollisuus nimenomaan lisätä liikuntaa omaan elämään, koska aikaa on enemmän käytössä verrattuna tilanteeseen, jossa 8h päivästä menee työpaikalla. Älä jätä tilaisuutta käyttämättä!


Moderni mies käyttää vessaa | Suomen World Vision\nModerni mies käyttää vessaa\n04/11/2018 - 09:57\n- Meidän vessassa on mukava käydä, kertoo Anil Verma, 35-vuotias perheenisä Rajnandgaonista, Intiasta. Vielä viime vuonna heidän kylässään perheillä ei ollut vessoja. Tänä vuonna kaikilla perheillä on. Ja melkein kaikki asukkaat osaavat käyttää niitä.\nWorld Vision ja Intian valtio ovat tehneet vessojen saamiseksi yhteistyötä: valtio rahoittaa vessoista osan ja World Vision ja perheet rahoittavat loput. Kummien lahjoitukset ovat siis päässeet hyvään käyttöön.\n- Teimme ennen tarpeemme pellolle. Tai joen tai lammen rantaan, jonnekin syrjään, missä ei ole kulkijoita. Niillä paikoilla oli kyllä aika paljon ulosteita nähtävissä, muistelee Verma.\n- Nyt olemme oppineet, miksi on parempi että käytämme vessaa. Se vähentää tautien leviämistä ja on ympäristöllekin parempaa. Lapsemme eivät sairasta enää niin paljoa. Tämä on meille uusi tapa, mutta lasten terveys on meille tärkeää, sanoo Verma.\nVessat ovat kompostoivia kuivakäymälöitä, joissa on kaksi säiliötä. Säiliöiden täyttymisen jälkeen jäte siirretään jälkikompostoitumaan ja käytetään myöhemmin lannoitteeksi. Vettä vessassa tarvitaan vain käsien pesua ja vessan pesua varten.\nKuka haluaisi juoda kakkavettä?\nSe, että kodissa on vessa, ei takaa että sitä käytetään vessana. Jotta uudet vessat eivät päädy keittokomeroiksi tai varastoiksi, 40 asukasta koulutettiin käymäläkouluttajiksi. He kulkevat nyt ovelta ovelle keskustelemassa perheiden kanssa, mitä hyötyä vessojen käytöstä on.\nKouluttajat veivät asukkaat pellon laidalle ja kertoivat, millaiset jalat kärpäsellä on.\n- Kärpäsellä on kuusi jalkaa. Jokainen niistä voi kantaa jopa 1 milligramman verran ulostetta. Yksi kärpänen voi siis levittää kuusi milligrammaa ulosteita esimerkiksi veteen tai lasten suuhun, kertoo Safil Khan, yksi käymäläkouluttajista. Hän on vieraillut 2500 perheessä 15 kylän alueella.\nKhan kertoo, että hän ottaa lasillisen vettä ja kysyy asukkailta, voiko vettä juoda.\n-Totta kai, vastaavat kyläläiset ihmeissään. Sitten Khan ottaa hiuksen päästään, kierittää sitä maassa olevassa ihmisulosteessa ja laittaa juomalasiin. Ja tarjoaa lasillista uudelleen. Nyt kyläläiset eivät enää halua juoda vettä.\n- Mutta se kärpänen on jo käynyt teidän juomavedessänne, Khan huomauttaa.\nMelkein kaikki kylässä ovat nyt vessojen käyttäjiä, joitakin poikkeuksia lukuunottamatta.\n- Vanhoja miehiä on hankalaa opettaa uusille tavoille. Heidän tehtävänsä oli aikoinaan opettaa meitä, me emme voi opettaa heitä. On tärkeää, että vanhukset ovat tyytyväisiä. Siksi he saavat tehdä niin kuin haluavat, perheenisä Verma kertoo.\nMutta lapset ja nuoret ovat jo oppineet vessankäyttäjiksi. Verman 5-vuotias poika osaa jo asioida vessassa itsenäisesti ja 2-vuotiasta velä opetetaan. Uudet käytännöt ovat jo juurtuneet perheeseen.


Meidän tiitiäinen?: Rakenneultrassa kaikki hyvin\nRakenneultra tosiaan oli ja meni. Ultran teki äitiyspoliklinikan lääkäri Haitulalta aikanaan sydämestä löytyneiden pienten reikien takia. Kaikki näytti olevan Peikkulaisella hyvin ja hän oli ymmärtääkseni mittojensa puolesta aika lailla keskiverto tapaus.\nSukupuolikin varmistui ja olin osunut jälleen kerran arvaukseni kanssa oikeaan. Olin sukupuoesta jopa niin varma, ettemme olleet oikeastaan edes miettineet nimiä eri sukupuolta olevalle vauvalle. Ensimmäistä kertaa varmistinut sukupuoli tietyllä tapaa harmitti minua. En oikein osaa edes sanoa, miksi ja tavallaan olen myös helpottunut, että sukupuoli on nyt se mikä on. Eli ota näistä ajtuksista nyt sitten selvää.\nSeuraava ultra on jo reilun kahden viikon päästä ja myönnän, että jännitän sitä aika lailla. Peikkulainen ei ole mikään kova mylläämään enkä tunne liikkeitä kovin paljoa, vaikka istukka sijaitseekin visusti kohdun takaseinämässä. Pelkään tämän takia, että kaikki ei olekaan hyvin ja/tai sikiön kasvu on taas lähtenyt hidastumaan.\nEnnen ultraa on vielä sokerirasitus ja samalla selvinnee Peikkulaisen rhD-verityhmä. Nuokin jännittävät, vaikka kumpikaan ei kohdalle osuessan tietäisikään mitään maailmanloppua. Tiedän olevani nyt paljon huonommassa fyysisessä kunnossa, kuin edellisten raskauksien aikaan, minkä lisäksi ikää on taas kaksi vuotta enemmän, unet ovat huonommat ja ruokavalio aiempaa kehnompi. En tiedä, miten voikin olla tällä kertaa niin paljon vaikeampaa noudattaa edes hippasen terveellisempää ruokavaliota, vaikka ei nykyinenkään kyllä mikään ihan katastrofaalinen ole! Paino on silti tainnut nousta hieman edellisiä raskauksia reippaampaa tahtia.\nOlo on kokonaisuudessaan onneksi hyvä ja pahoinvointikin on selvästi helpottanut viimeisen kuukauden aikana. Väsykin vaivaa aiempaa vähemmän, mutta edelleen nukun usein itsekin lasten päikkäreiden aikaan. Nyt kesällä olen kyllä tykännyt käydä myös päiväunikävelyllä lapset kärryissä nukkuen.\nYritänpä kirjoitella muitakin kuulumisia vaikka sitten sokerirasituksessa odotellessani. Ihan hyvä näitä ajatuksia kun välillä on tuuletella sen sijaan, että omassa päässä pyörittelee. Jotenkin minun on vain edelleen vaikea päästä mukaan tähän raskauteen - johtuen tätä edeltäneistä kahdesta keskenmenosta.\nTunnisteet: rakenneultra, Rv 25, sikiön liikkeet


Tuntematon play-to-earn -peli täynnä potentiaalia\nHome › Uutiset › Play-to-earn -peli, joka on vielä tuntematon ja täynnä potentiaalia\nPlay-to-earn -peli, joka on vielä tuntematon ja täynnä potentiaalia\nAnsaitseminen on ylivoimaisesti yksi jännittävimmistä uusista kryptojutuista. Axie Infinityn massiivisen menestyksen jälkeen uusia, jännittävämpiä play-to-earn -projekteja tulee jatkuvasti ulos. Mutta miksi edes harkitsisit tätä markkinarakoa? Tässä joitain syitä:\nPlay-to-earn -peleissä yhdistetään NFT:t osana prosessia\nLisätyn ja virtuaalisen todellisuuden nousu voi tehdä play-to-earn -ansaitsemisesta suurempaa\nMyös monet institutionaaliset sijoittajat harkitsevat P2E-pelejä tulevaisuuden sijoituksina\nNo, niille teistä, jotka etsivät pieniä ja suhteellisen tuntemattomia P2E-pelejä kryptossa, alla olevan luettelon pitäisi olla ihanteellinen:\nThetan Arena (THG) kutsuu itseään eSport-pohjaiseksi peliksi, jossa yhdistyvät moninpelitoiminnot ja virtuaalitodellisuus. Sen avulla käyttäjät voivat muodostaa ryhmiä ja taistella muita joukkueita vastaan pelin sisäisistä palkinnoista.\nThetan Arena on tähän mennessä onnistunut houkuttelemaan yli 23 miljoonaa käyttäjää. Se on myös edelleen merkittävästi aliarvostettu, ja sen markkina-arvo on alle 30 miljoonaa dollaria.\nPegaxy (PGX) on pieni peli, jonka avulla pelaajat voivat ansaita ja luoda pelistä todellista lisäarvoa. Tämä lohkoketjupeli on ilmainen pelata, ja se sisältää suurelta osin mech-hevoskilpailuja metaversumissa.\nPegaxy käyttää kaksoistoken-järjestelmää. Toisaalta on olemassa PGX, joka on alustan tärkein hallintotoken. On kuitenkin olemassa toinen pelin sisäinen apuohjelmatoken nimeltä VIS. Tällä hetkellä Pegaxyn markkina-arvo on alle 3 miljoonaa dollaria.\nAlien Worlds (TLM) on enemmän NFT-käyttöinen metaversumi, joka sisältää P2E-pelielementin. Alustan avulla käyttäjät voivat ansaita NFT-palkintoja, kun he kilpailevat simuloidussa virtuaalitaloudessa eri planeetta-maailmoissa. Toistaiseksi hankkeen markkina-arvo on noussut yli 50 miljoonaan dollariin, ja lisää kasvua saattaa tulla tulevaisuudessa.\nKolme parasta kryptovaluuttaa, jotka ostaa ja pitää myynnin aikaan\nKohokohdat 12.5. TerraUSD toipuu, Tether peg romahtaa